Neispravne ili loše postavljene instalacije neretko mogu biti uzrok požara, stoga je veoma bitno obratiti posebnu pažnju na njihovo pravilno postavljanje i održavanje. Razlozi zbog kojih je održavanje elektroinstalacija od presudnog značaja jeste pre svega bezbednost, te je briga o sigurnosti stanara ili zaposlenih u stambenim, odnosno poslovnim objektima na prvom mestu. Upravo zbog toga, postavljanje i zamenu istih trebalo bi da izvode stručnjaci iz te oblasti, dok se samoinicijativno rešavanje problema ne preporučuje.\nFirma „Haus majstor i higijena“ vodi izuzetnu brigu o bezbednosti stambeno-poslovnih prostora, te stavlja akcenat na značaj ispravnih električnih instalacija radi prevencije nastanka požara. Održavanje električnih instalacija sprovodi se jedanput mesečno što podrazumeva proveru postavljenih elektroinstalacija od strane stručnih lica zaposlenih u firmi. Takođe, održavanje obuhvata proveru ispravnosti ventilacionih uređaja za prinudnu ventilaciju, zamenu sijalica i ispravnost zidnih priključaka, osigurača i osvetljenja.\nVeoma čest uzročnik požara jesu nepravilno postavljene instalacije. Da se ovakvi slučajevi ne bi dešavali, stručni kadar firme „Haus majstor i higijena“ bezbedno i pravilno vrši postavljanje novih električnih postrojenja i zamenu osigurača, prekidača i trafoa, ugradnju razvodnih ormara, priključivanje elemenata, električnih uređaja i elektro-opreme. Takođe na kvalitetan i siguran način postavljaju instalaciju monofazne i trofazne struje u objektima.\nFirma „Haus majstor i higijena“ pridržava se uredbi „Zakona o bezbednosti i zdravlja na radu”, donetog 2015. godine, kao i načela izrečenih „Zakonom o zaštiti od požara” iz iste godine, kako bi svojim korisnicima pružila vrhunski kvalitet usluga.\nZahvaljujući brzim reakcijama firme „Haus majstor i higijena“ uspešno su rešeni problemi sa požarima na mnogobrojnim objektima u Novom Sadu. Uzroci požara su bili različitog tipa i obuhvatali su između ostalog nekvalitetne sabirnice u elektro ormarima u stanu, koje su sanirane od strane visoko stučnog kadra naše firme.\nProblemi ovakvog tipa javljali su se na adresama Toplice Milana 1, Pavla Stamatovića 7 i Đurađa Brankovića 6 i ispravno i kvalitetno su završeni. Takođe, rešen je požar izazvan kuhinjskim aparatom na Žitnom trgu 9, te požari uzrokovani kupatilskim ventilatorom na adresama Patrijarha Čarnojevića 23 i Danila Kiša 8.\nKako bi se sprečile veće štete u stambeno-poslovnim prostorima, te omogućila bezbednost i sigurnost ljudi u njima, neophodne su brze reakcije i vrhunski kvalitet usluga koje firma „Haus majstor i higijena“ omogućava svojim korisnicima.


SUTRA U BORU POČINJE GRADNJA NOVE TOPIONICE BAKRA - MEDIJA CENTAR BOR );\nSUTRA U BORU POČINJE GRADNJA NOVE TOPIONICE BAKRA\nZvanični početak gradnje nove, savremene Topionice bakra po finskoj tehnologiji počinje sutra u krugu TIR-a u Boru. Tim povodom biće organizovana konferencija za medije na kojoj će, očekuje se, govoriti čelni ljudi RTB-a.\nU gradnju nove topionice, u naredne tri godine, biće uloženo ukupno 175 miliona evra.\nJoš 27 miliona evra biće uloženo u nabavku nove rudarske opreme, kako bi se na rudokopima u Boru i Majdanpeku obezbedilo dovoljno rude za preradu u novoj topionici.\nPretežni finansijer ovog poduhvata je Kanadska izvozna banka ( EDC) sa kreditom od 135 miliona evra, uz garanciju Vlade Srbije, dok će još 40 miliona evra uložiti država Srbija i Borski kombinat bakra.


Svake godine na putevima pogine više od 700 ljudi – Nadlanu.com\nSvake godine na putevima pogine više od 700 ljudi\nObjavljeno 20. nov 2012. / 11:21:12\nPremijer Srbije Ivica Dačić izjavio je u utorak da je Srbija donošenjem i primenom zakona o bezbednosti saobraćaja značajno unapredila tu oblast, ali da se i dalje suočava sa neprihvatljivim posledicama saobraćajnih nesreća.\n“Ispunjen je plan za prethodnu deceniju da se broj poginulih smanji za 50 odsto, ali nema mesta zadovoljstvu jer se uprkos poboljšanju suočavamo sa neprihvatljivim posledicama saobraćajnih nesreća. Svake godine širom Srbije više od 700 ljudi izgubi život, a blizu 20.000 bude povredjeno”, rekao je Dačić.\nDačić je, otvarajući međunarodni skup o bezbednosti saobraćaja istakao da će donošenje Nacionalne strategije bezbednosti saobraćaja, čija je izrada u toku, doprineti unapređenju sistema bezbednosti saobraćaja.\nPremijer je kazao da je od usvajanja zakona o bezbednosti saobraćaja broj stradalih na godišnjem nivo smanjen za više stotina, i naglasio da je osnovna vizija institucija koje se bave tom oblasti “svet u kome je kretanje bezbedno za sve korisnike puteva”.\n“Za dostizanje ove vizije, potrebno je delovati sistemski kroz različite mere i aktivnosti koje podrazumevaju jačanje institucija, bezbednije učesnike u saobraćaju, bezbednije puteve i vozila, i efikasnu primenu zakona o sabraćaju”, rekao je Dačić.\nivica dačićsaobraćajsaobraćajna nesreća


Konkurs za neafirmisane autore poezije\nNovosadska Recitatorska družina Među nama krajem prošle godine imala je zapažen nastup pred apatinskom publikom. Poslednji nastup u 2016. godini imali su u Novosadskom pozorištu gde su čitali pesme cenjenih autora svetske i domaće scene, a za prvi nastup u 2017. godini spremaju nešto potpuno drugačije.\nRecitatorska družina Među nama organizovaće veče poezije na kom će biti zastupljene pesme neafirmisanih autora. Tim povodom raspisan je konkurs na kom mogu učestvovati svi autori koji nemaju objavljenu zbirku pesama. Svi zainteresovani radove mogu slati isključivo na mail adresu: [email protected] i to u word dokumentu, font Times new roman, 12pt. Svaki autor ima pravo da dostavi tri pesme, a od pristiglih radova biće odabrane 24 pesme koje će biti izvođene. Konkurs je otvoren od 5. januara do 5. februara 2017. godine.\nVeče poezije biće održano krajem februara na lokaciji koja će naknadno biti objavljena na stranici Recitatorske družine Među nama.\nTagovi: Recitatorska družina Među nama Konkurs za neafirmisane autore poezije


Kia GT na tržištu od 2016. godine - AUTOMOBILI\n09/05/2021 6:48:35 PM\nNASLOVNA / KONCEPTI / Kia GT na tržištu od 2016. godine\nKia GT na tržištu od 2016. godine\nNikola Petrovic 09/10/2014\tKONCEPTI\nNakon nekoliko godina većanja, KIA je odlučila da da zeleno svetlo za proizvodnju KIA GT modela. Po svemu sudeći ovaj model će ostati sa 4 vrata, dok će najverovatnije na tržište da stigne 2016te.\nŠto se tiče cene, pozicioniraće ga u segmentu u kome se nalazi AUDI A7 (krajnje ambiciozno) i sa tim hoće da uzmu deo kolača luksuznih limuzina.\nS obzirom da se KIA još uvek bori za poziciju brenda, sa sigurnošću može da konstatujemo da im ta borba ide od ruk, do sad. KIA je sigurno je od najrapidnijih proizvođača automobila koja je za kratko vreme izgradila pozitivan imidž.\nOd motora u ponudi će verovatno biti 3.3 litarski V6 turbo agregat, naravno biće ponuđena i dizel verzija, dok informacija o kombinovanom elektro motoru nema.\nPrethodno Duaiv opet skrnavi: Na red je došao Ferrari FF\nSledeće Danas se otvara novo postrojenje “Tigar Tajers” u Pirotu


Ulcinj:Unapreðenje poljoprivredne proizvodnje - Lajme nga Ulqini\nMarch 1, 2008 | Ekonomia / Ekonomija\nKvalitetnije pakovanje mandarina\nUlcinj – Bi?e izgra?en pogon za sortiranje, kalibriranje i pakovanje mandarina, zaklju?eno je na današnjem susretu predstavnika Udruženja poljoprivrednih proizvo?a?a “Agrumi” sa predsjednikom opštine Gzimom Hajdinagom. Vrijednost toga projekta iznosi 105.000 eura, a opština tu participira sa 2.000 kvadratnih metara zemljišta na lokaciji u Štoju. Ministarstvo poljoprivrede, šumarstva i vodoprivrede ulaže 40.000 eura, dok ?e italijanska korporacija CINS, kao svoj prilog, dati opremu.\nHajdinaga je izrazio zadovoljstvo što ?e taj segment poljoprivredne proizvodnje biti unaprije?en i podignut na viši nivo i zahvalio je ministru poljoprivrede Milutinu Simovi?u i italijanskom partneru što u?estvuju u realizaciji ovakvog projekta.Objekat je po?eo da se gradi, a trebalo bi da bude završen do aprila.\nMi ?emo i dalje, kao lokalna uprava, davati svaku vrstu podrške ovakvim i sli?nim projektima, kazao je Hajdinaga.U realizaciji u?estvuje Opština s lokacijom od 2.000 kvadrata u Štoju, Ministarstvo poljoprivrede s 40.000 eura, dok ?e italijanska korporacija CINS obezbijediti tehnološku opremu – kazao je savjetnik za poljoprivredu u ulcinjskoj Opštini Gani Redža.


Beta 24. septembra 2020. 14:40\n„Počinjena je najveća plačka u istoriji jednog državnog preduzeća, iz Telekom-a je izvučeno petsto miliona evra za deset meseci. Želimo da svi gradjani a pogotovo zaposleni u njemu čuju kakve su razmere korupcije“, rekao je potpredsednik Narodne stranke Miroslav Aleksić, u obraćanju pred zgradom Telekoma.\nOn je podsetio da je pre više od mesec dana podneo kriviču prijavu Tužilaštvu za organizovani kriminal zbog toga, ali bez odgovora, pa je pozvao Republičkog tužioca Zagorku Dolovac da se „probudi“, kako se ne bi desilo da i ona odgovara jer je „njen posao da štiti interese gradjana a ne kriminalnog klana koji upravlja Srbijom“.\nPotpredsednik Stranke slobode i pravde Borko Stefanović je rekao da UOS želi da „zaštiti Telekom kao državnu kompaniju gradjana od ljudi koji su je uzurpirali“, napominjući da će država, u budućnosti, utvrditi odgovornost za to.\nZamenik predsednika Demokratske stranke Dragana Rakić je rekla da su podaci koje iznosi UOS dobijeni „od hrabrih pojedinaca iz Telekoma“.


Jeromonah Serafim iz manastira Dobrunska Rijeka objavio četvrti roman | 058.ba\n12. октобра 2012.\t058.ba\n„MAKARIJE“ O SREDNjEVJEKOVNOM DOBRUNU\nVIŠEGRAD – Izdavačka kuća Mitropolije dabrobosanske „Dabar“ iz Dobrunske Rijeke, u saradnji sa Izdavačkom sekcijom Srpskog sokolskog društva „Soko“, objavila je roman „Makarije“, Jeromonaha Serafima Gligića, sabrata manastira Svetog Nikolaja u Dobrunskoj Rijeci.\nU ovom, četvrtom po redu romanu, Jeromonah Serafim, koristeći oskudnu istorijsku građu, opisuje dešavanja u srednjevjekovnoj Srbiji i Bosni, foklusirajući se najvećim dijelom na Dobrun i njegovu okolinu.\nKako je najavljeno roman „Makarije“, uz još četiri najnovija izdanja „Dabra“ i „Sokola“, biće promovisani 25. novembra u manastiru Dobrunu. Među četiri najnovijim izdanjima je i Drugi Zbornik radova članova Višegradskog Društva ljubitelja pisane riječi „Most“ iz Višegrada.\nОзнаке: Dobrunska rijeka, manastir, Serafim Gligić


ponedeljak, 28 april 2014 14:50\nVeć pune četiri decenije pokušavamo da riješimo Rubikovu kocku.\nTrodimenzionalnu igračku genijalnog dizajna, koju čini 26 manjih kocki, izmislio je 1974. godine mađarski arhitekt i profesor Erno Rubik po kojem i nosi ime.\nKocka je do danas prodata u više od 350 miliona primeraka širom svijeta, a procjenjuje se da je svaka sedma osoba barem jednom pokušala da je riješi.\nTim povodom je u Nju Džersiju, u SAD-u, otvorena izložba na kojoj su predstavljene razne verzije kocke, kao što je kocka od zlata i dragog kamenja, vredna 2,5 miliona dolara.\nMatimatičari navode da postoje 43 triliona kombinacija za slaganje, te da se može složiti u najmanje 20 poteza.\nTrenutni svjetski rekorder u slaganju Rubikove kocke je 17-godišnji Holanđanin Mats Valk koji je uspio da je složi za nevjerovatnih 5,55 sekundi.


Ukinuta oslobađajuća presuda bivšim čelnicima GRAS-a - Detektor\nUkinuta oslobađajuća presuda bivšim čelnicima GRAS-a\n23. Decembra 2019.12:07\nVrhovni sud Federacije Bosne i Hercegovine uvažio je žalbu sarajevskog Kantonalnog tužilaštva te ukinuo presudu Kantonalnog suda Sarajevo kojom su bivši čelnici Kantonalnog javnog komunalnog preduzeća (KJKP) GRAS oslobođeni optužbi za zloupotrebu položaja, saznaje Balkanska istraživačka mreža BiH (BIRN BiH).\nKako je za BIRN BiH potvrdila glasnogovornica sarajevskog Kantonalnog tužilaštva Azra Bavčić, predmet protiv Ibrahima Jusufranića i Branislava Petrovića je vraćen Kantonalnom sudu, koji će ponovo provesti postupak.\nBivši direktor GRAS-a Jusufranić i nekadašnji šef turističke poslovnice ovog preduzeća Petrović su prvostepenom presudom u junu 2018. godine oslobođeni krivice da su od 2001. do polovine 2006. godine, kao odgovorne osobe, zloupotrijebili svoje službene položaje i ovlaštenja te nanijeli štetu budžetu Kantona Sarajevo.\nJusufranić je tada oslobođen krivice da je preduzeću i Kantonu nanio štetu veću od 800.000 konvertibilnih maraka (KM), koliko je GRAS platio firmi “Elesprom” za opremu i praonice, koje nikada nisu ugrađene niti stavljene u funkciju.\nTada je odbijena i optužba koja ih je teretila da su Kantonu i preduzeću nanijeli štetu blizu 100.000 KM, koliko iznosi pribavljena korist firmi “Hellner and More” pri sklapanju ugovora za marketing, dok je Petrović oslobođen krivice i za krivotvorenje isprave.\nU obrazloženju odluke, Sudsko vijeće Kantonalnog suda je tada navelo da Jusufranić i Petrović nisu mogli biti proglašeni krivima jer su bili optuženi za djela koja su već “presuđena stvar”, odnosno da je Tužilaštvo ranije obustavilo istragu protiv obojice za djela koja su im optužnicom stavljena na teret.


Apartman Strahinjica - Pink apartmani Beograd\nPink Apartmani Beograd - Apartman Strahinjica\nLokacija: Centar - Strahinjića Bana\nOvaj klasično uređen prostor na svoju površinu od četrdesetak kvadrata smešta odvojeno kupatilo, kuhinju sa trpezarijom malu spavaću i nešto veću pregrađenu dnevnu sobu sa nešto većim trpezarijskim stolom. Sobe su međusobno povezane (sa cikličnom strukturom karakterističnom za starije zgrade) dok nameštaj predstavlja mešavinu starog i novog. Aranžman spavanja je 2+2 – dvoje na bračnom krevetu u spavaćoj sobi a dvoje na klik-klak ležaju u dnevnoj sobi (ukoliko su gosti nešto manjih gabarita, tj dvoje dece). Zahvaljujući veš mašini i savim dovoljnom prostoru za odlaganje stvari, pogodan je i za produžene boravke. Dvorišno je orjentisan i primereno tih . Lokacija, struktura ali i cena čine ga jednom od najpovoljnijih opcija za gradski odmor i to baš za manju porodicu, međutim, to svakako nije jedina grupa gostiju kojima bi mogao da odgovara. Svi koji žele povoljan smeštaj blizu Kalemegdana ili dvosoban stan na dan na Dorćolu, mogli bi u STRAHINJI da nađu interesantan izbor.


Delegacija NOVE na trodnevnom samitu u Beču o procesu evrointegracija i očuvanju tekovina EU - NOVA stranka\n10.06.2019 Press služba Aris Movsesijan, Beč, EU, Naslovna, Nova stranka, samit, Uroš Eleković 0\nPredsednik Saveta Nove stranke Aris Movsesijan i predsednik Foruma mladih NOVE Uroš Eleković učestvovali su proteklog vikenda na konferenciji u Beču, posvećenoj očuvanju tekovina Evropske unije i edukaciji članova liberalnih partija o procesu evrointegracija uopšte.\nNa trodnevnom skupu, u organizaciji Evropskog liberalnog foruma, delegacija Nove stranke imala je tako priliku da, kroz informativne panele mentorskog programa EU, sazna iz prve ruke informacije o koracima koje prolaze zemlje koje joj pristupaju, ali i dobije odgovore na ključna pitanja u vezi sa obrazovanjem, evropskim fondovima, zaštitom životne sredine...\nPredsednik @ForumMladihNove @uroselekovic aktivno učestvuje na trodnevnom samitu u Beču, u organizaciji @EurLiberalForum. Eleković je na jednom od panela izložio program Nove stranke i proces njegovog kreiranja, ali i njegovu kompatibilnost sa standardima EU. @D66Int #elf #bdf pic.twitter.com/eLl4BguR52\n— Nova stranka (@NovaStranka) 09. јун 2019.\nBoravak u prestonici Austrije Movsesijan i Eleković iskoristili su i za razmenu iskustava i ideja ne samo sa kolegama iz regiona, već i iz cele Evrope. Među organizacijama sa kojima ćemo svakako u budućnosti učvrstiti i dodatno razviti odnose našle su se tako Liberalna partija Crne Gore, Naša stranka iz BiH, Liberalno-demokratska partija Severne Makedonije, bečka NEOS lab politička akademija, holandska Socijal-liberalna partija D66 i mnoge druge. Akcenat ove sesije je posebna neophodnost povezivanja i intenziviranja saradnje liberalnih partija našeg regiona, jer se samo na taj način mogu postići rezultati bolji od dosadašnjih.\nPredsednik Saveta Nove stranke @ArisMovsesijan i predsednik @ForumMladihNove @uroselekovic na samitu u Beču sa prijateljima iz Severne Makedonije @LDPmk i Austrije @neos_eu. Liberali iz regiona i Evropske unije složni u saradnji na putu evropskih vrednosti! pic.twitter.com/pnC9rM292T\n— Nova stranka (@NovaStranka) 08. јун 2019.\nPored plodonosnih i inspirativnih diskusija tokom celodnevnih panela, naši funkcioneri dobili su priliku i da upoznaju ostale učesnike sa idejama Nove stranke, te je predsednik omladine Eleković detaljno izložio program NOVE i proces njegovog kreiranja, ali i njegovu kompatibilnost sa standardima Evropske unije.\nS druge strane, predsednik Saveta Nove stranke Movsesijan upoznao je učesnike iz EU i regiona sa teškoćama sa kojima se NOVA nosi u Srbiji - nedostatkom medijskih sloboda, uzurpacijom državnih institucija od strane aktuelnog režima i otežanim uslovima rada opozicije, što je i opisano u ovogodišnjem izveštaju Evropske komisije.\nPomenuti forum u Beču samo je jedan od mnogih skupova na kojima su predstavnici Nove stranke učestvovali od početka godine, nakon nedavnog boravka u Sarajevu i brojnih planiranih poseta u mesecima pred nama. Ideja širenja demokratskih i evropskih vrednosti, kao i saradnja liberala širom Evrope, ostaju naš prioritet u spoljnopolitičkom stranačkom delovanju, te ćemo mu i ubuduće biti marljivo posvećeni, kao jedna ozbiljna i dosledna politička organizacija.\nPrethodna vest\tForum mladih Nove stranke u fokusu medija zbog spojenih zastava Srbije i Evropske unije Sledeća vest\tNeobeležena gradilišta u Knjaževcu rizikuju živote građana


Melanija Jančić: Zabrana diskriminacije na osnovu seksualne orijentacije i rodnog identiteta – teorija i praksa – Optimist LGBT+ magazin\nRetko kada odlazim na LinkedIn, ali iz ko zna kog razloga sam se našao na toj socijalnoj mreži i nišao na naučnu monografiju “Zabrana diskriminacije na osnovu seksualne orijentacije i rodnog identiteta – teorija i praksa” autorke Melanije Jančić. Ona je takođe 2017. godine odbranila doktorsku disertaciju na istu temu.\nKako si se odlučila za temu zabrane diskriminacije na osnovu seksualne orijentacije i rodnog identiteta?\nKada sam upisivala doktorske studije 2010. godine, Zakon o zabrani diskriminacije (2009) je počeo da se primenjuje. U to vreme pitanje zabrane diskriminacije u okviru prava ljudskih prava u pravnoj teoriji je bilo novo i aktuelno. Kako je toga polje mog pravničkog interesovanja i porodično pravo, želela sam da se bavim naučnim istraživanjem i analizom neke oblasti koja bi bila spoj te dve oblasti. Tako je nastala ideja da proučavam baš oblast zabrane diskriminacije na osnovu seksualne orijentacije i rodnog identiteta. Imajući u vidu da se ovom temom bavi veoma mali broj pravnih teoretičara i da u domaćoj pozitivnopravnoj regulativi postoji dosta važnih pitanja u vezi sa pravima LGBT osoba koja nisu regulisana ili su regulisana parcijalno, to mi je bio znak da sam odabrala pravu temu i oblast u kojoj mogu da dam doprinos, što objavljivanje moje naučne monografije upravo potvrđuje.\nKolika je razlika između teorije i prakse kad je Srbija u pitanju?\nRazlika svakako postoji, mada bih više naglasila da postoji razlika i jaz između pravne (ne)regulative i životne i društvene stvarnosti. U pravnoj teoriji postoje različita shvatanja i tumačenja domaćih i inostranih pravnih autora i teoretičara po pitanju priznanja prava LGBT osobama, od potpunog priznavanja svih prava i čitavog seta prava od značaja za život svakog pojedinca do potpunog negiranja postojanja osoba koje su drugačije seksualne orijentacije ili rodnog identiteta u odnosu na većinsku populaciju. Ima i teoretičara koji ne smatraju da nepriznavanje određenih prava LGBT populaciji zapravo predstavlja diskriminaciju. Tako je i praksa sudova, pogotovo praksa Evropskog suda za ljudska prava sa sedištem u Strazburu bila značajan pokretač zakonodavnih promena pojedinih država članica i potpisnica Evropske konvencije o zaštiti ljudskih prava i osnovnih sloboda u pogledu priznavanja pojedinih prava LGBT osobama. Trebalo bi napomenuti da i pored toga što se u okviru odredaba Evropske konvencije koje se odnose na zabranu diskriminacije eksplicitno ne navode seksualna orijentacija i rodni identitet kao antidiskriminativni osnovi, praksa Evropskog suda je pokazala određen stepen senzibiliteta prema pravima LGBT osoba i pitanju diskriminacije na osnovu seksualne orijentacije i rodnog identiteta. Srbija je, takođe, potpisnica Evropske konvencije, a po našem Ustavu potvrđeni međunarodni ugovori su sastavni deo ustavnog poretka Republike Srbije i neposredno se primenjuju, čak imaju primat nad zakonima. Dešava se i kod nas da praksa pojedinih organa prihvati društvenu realnost pre zakonodavca, pa je tako nakon operativne promene pola bilo moguće, uglavnom bez većih poteškoća, izvršiti upis promene oznake pola u matičnim knjigama i pre nego što je to pitanje pravno regulisano kada su izvršene izmene i dopune Zakona o matičnim knjigama, sa početkom primene od 2019. godine. Sada je takav upis moguće izvršiti i bez operativne promene pola uz ispunjenje određenih uslova.\nČITAJTE: Voštane maske, višećelijski organizmi i rituali: Bogomir Doringer\nKako ocenjuješ rad institucija poverenika i zaštitnika građana kada je u pitanju diskriminacija LGBT osoba u teoriji i praksi?\nInstitucija Poverenika za zaštitu ravnopravnosti predstavlja značajan korak u sistemu pravne zaštite od diskriminacije, koje je lišeno svih formalnosti obraćanja i stoga doprinosi široj dostupnosti žrtvama diskriminacije. U tom smislu, Poverenik ne samo da razmatra pritužbe diskriminisanog lica zbog povreda pomenutog Zakona, već može i da pokrene sudski postupak podnošenjem tužbe u slučaju da sudski postupak u istoj stvari već nije pokrenut ili pravnosnažno okončan. Tokom dosadašnjeg rada institucije Poverenika pokrenuto je ukupno 18 parnica za zaštitu od diskriminacije, što predstavlja pokazatelj da se to ovlašćenje i ne koristi često. Uglavnom su organizacije civilnog društva te koje podnose najveći broj pritužbi kada se radi o diskriminaciji na osnovu seksualne orijentacije, dok se pritužbe o diskriminaciji na osnovu rodnog identiteta u većoj meri podnose od strane fizičkih lica. Poverenik svojim delovanjem reaguje na počinjenu diskriminaciju i ukazuje na određene pravne probleme Narodnoj skupštini u cilju usvajanja određenog zakona i uređenja pravnog položaja LGBT osoba, međutim može se polemisati u kojoj meri se nailazi na suštinsko razumevanje problema sa kojima se ova populacija svakodnevno susreće. Institucija Zaštitnika građana ima nešto uža ovlašćenja u odnosu na Poverenika u smislu da ne može da pokreće sudski postupak za zaštitu ljudskih prava. Međutim, ima ovlašćenje da pokrene postupak pred Ustavnim sudom za ocenu ustavnosti i zakonitosti zakona, drugih propisa i opštih akata, a podjednako značajno ovlašćenje jeste i predlaganje zakona iz svoje nadležnosti. Veoma je važno koliko će se poštovati delovanje ovih institucija, njihova mišljenja i stavovi i da li će ono imati odjeka i dati neke rezultate. Ukoliko se daju preporuke za donošenje određenog zakona ili za izmenu i dopunu već postojećeg i ukoliko se takve preporuke ne razmatraju i ne uzimaju u obzir, onda to može biti pomalo zabrinjavajuće. Poželjno je da institucije deluju u okviru svih svojih zakonskih nadležnosti, a ne samo pojedinih. Ove dve institucije doprinose podizanju svesti o zabrani diskriminatorskog postupanja, jer veoma je značajno ukazivati na počinjenu diskriminaciju, pošto se dešava da i sami počinioci ne znaju da vrše zakonom zabranjenu diskriminaciju. Važno je, takođe, osnaživati žrtve diskriminacije da istu prijave i da se obrate nadležnim organima u cilju zaštite svojih ljudskih prava.\nČITAJTE: Boban Stojanović - Dimna zavesa ili realnost\nKoliko aktivistima za LGBT prava mogu biti na pomoći međunarodna dokumenta? Da li su ona samo lepa slova na papiru?\nMeđunarodna dokumenta su u pravnom okviru naše zemlje relevantna i pravno obavezujuća samo ukoliko su ratifikovani i na taj način postala deo domaćeg prava. Međutim, iako se navode pojedini osnovi za zabranu diskriminacije, sam pojam diskriminacije nije definisan u mnogim pravno obavezujućim međunarodnim i regionalnim propisima koji regulišu oblast ljudskih prava, osim pojedinih direktiva Evropske unije, ali Srbija nije njena članica. Aktivistima za LGBT+ prava je od velikog značaja analiza komparativnog prava i primeri dobre prakse sudova pojedinih država, kao i praksa Evropskog suda za ljudska prava, imajući u vidu da i naši državljani imaju pristup ovom vidu pravne zaštite.\nU kojim oblastima vidiš najveću diskriminaciju LGBT osoba?\nDiskriminacija LGBT osoba je veoma, mogu reći i najviše, rasprostranjena u oblasti porodičnih odnosa. Konkretnije, ovo se odnosi na pitanje pravnog priznanja nekog oblika zajednice LGBT osobama i svih prava koja iz takve zajednice proističu (pravo na izdržavanje, na nasleđivanje, zasnivanje porodice, zajedničke imovine…). U pogledu slobode mirnog okupljanja, postoji izvestan napredak, u smislu da ono nije zabranjeno i da protiče bez značajnijih incidenata u odnosu na prvih nekoliko godina kada se počelo sa realizacijom organizacije Parade ponosa. Diskriminacija postoji i u drugim oblastima prava, poput radnih odnosa, pitanje zdravstvene zaštite, poštovanja prava na privatnost, a najveći problem predstavlja što žrtve diskriminacije često nemaju saznanja kome bi trebalo da se obrate i na koji način mogu da ostvare pravnu zaštitu od diskriminacije, a često je prisutan i strah od viktimizacije i daljih eventualnih negativnih posledica od strane počinioca diskriminacije usled prijave diskriminacije.\nKakav je u svemu tome položaj trans populacije?\nPravni položaj trans populacije je usvajanjem izmena i dopuna Zakona o matičnim knjigama 2018. godine je poboljšan u odnosu na godine koje su prethodile ovim zakonskim izmenama i dopunama. Sada ne postoji pravna praznina i pravno je regulisano pitanje pravne promene pola odnosno promene oznake pola u matičnim knjigama. Na osnovu ovog Zakona donet je i Pravilnik o načinu izdavanja i obrascu potvrde nadležne zdravstvene ustanove o promeni pola. Članom 3 ovog Pravilnika je propisano da potvrdu o promeni pola izdaje zdravstvena ustanova nakon sprovedene najmanje jednogodišnje hormonske terapije uz indikaciju i praćenje lekara specijaliste psihijatrije i lekara specijaliste sa užom specijalizacijom endokrinologije ili izvršene hirurške intervencije promene pola. Ovom odredbom nije, dakle, predviđena obavezna operativna promena pola i sterilizacija da bi se pravno izvršila promena pola, što Srbiju svrstava u red zemalja koje imaju savremeno i harmonizovano normativno uređenje u ovoj oblasti. Međutim, bilo bi veoma korisno da se donese poseban zakon koji bi detaljno regulisao pravni položaj trans osoba. Švedska je, na primer, napravila i korak dalje, tako što je od maja 2018. godine osobama koje su bile podvrgnute sterilizaciji, koja je bila obavezna prema Zakonu o priznavanju promene pola od 1972. godine sve do izmena zakona od 2013. godine, omogućeno da zahtevaju obeštećenje. Što se tiče operativne promene pola, Srbija spada u red zemalja u kojima se sa velikim uspehom još od 1980-ih godina obavljaju operacije promene pola. U ovom pogledu, zakonodavac je u Srbiji imao više senzibiliteta, te su 1. januara 2012. godine na snagu stupile izmene i dopune Zakona o zdravstvenom osiguranju i time je osiguranim licima omogućeno da izvrše operaciju promene pola iz medicinskih razloga na teret obaveznog zdravstvenog osiguranja. Najmanje 65% od cene zdravstvene usluge finansira se iz sredstava obaveznog zdravstvenog osiguranja za operaciju promene pola iz medicinskih razloga. Međutim, sve do izmena Zakona o matičnim knjigama od 2018. godine, transrodne osobe u Srbiji su mogle operativno da promene pol na teret budžeta države, ali nakon toga za pravnu promenu pola nije postojao pravni osnov.\nČITAJTE: Gost Beldocsa: Žoa Pedro Rodrigeš\nŠta vidiš da Srbija još treba da uradi po pitanju diskriminacije LGBT populacije u teoriji, a šta u praksi?\nU teoriji mogu da se iznose pravno relevantni razlozi i tumačenja u vezi sa pravima LGBT osoba, a ono može i ne mora da ima uticaja na legislativne promene. Ono što smatram veoma važnim po pitanju zabrane diskriminacije LGBT populacije, jeste da je neophodno da se donese zakon koji bi regulisao neki oblik zajednice LGBT osoba i prava koja iz nje proističu i tada je poželjno i potrebno konsultovati pravne teoretičare koji se bave ovim pitanjima i koji svojim pravničkim istraživanjem uporedno pravnih rešenja i prakse mogu doprineti. Bilo bi veoma korisno da se usvoji zakon koji bi regulisao pravni položaj trans osoba i da se zakonodavna rešenja u kojima se reguliše pitanje zabrane diskriminacije dopune u smislu eksplicitnog navođenja seksualne orijentacije i rodnog identiteta kao osnova za zabranu diskriminacije.


Vlada je saopštila da će mere biti na snazi od 8. marta i neće uključivati policijski čas, ali će njihovim uvođenjem ugostiteljski objekti biti privremeno zatvoreni.\nNavodi se i da će za sve učenike koji imaju 13 ili više godina biti obavezna nastava preko interneta.\nPremijerka je rekla da je spremna da proglasi vanredno stanje sledeće nedelje i da je o tome već razgovarala sa predsednikom, prenosi Rojters.\n- Ako budemo čekali da se situacija pogorša, biće još teže da je zaustavimo - rekla je Marin.\nIako Finska trenutno ima treću najnižu stopu zaražavanja u Evropi, posle islanda i Norveške, u zemlji je primetan svakodnevni skok broja novozaraženih kojih je u sredu bilo 590.


18% organizacija iz vladinog sektora susrelo sa ciljanim napadom u proteklih 12 meseci! 18% organizacija iz vladinog sektora susrelo sa ciljanim napadom u proteklih 12 meseci! – Personal magazin\nU istraživanju koje je obuhvatilo gotovo 4.000 IT menadžera u 27 zemalja, kompanija Kaspersky Lab ne samo da je otkrila da se broj ciljanih napada povećava iz godine u godinu,…\nU istraživanju koje je obuhvatilo gotovo 4.000 IT menadžera u 27 zemalja, kompanija Kaspersky Lab ne samo da je otkrila da se broj ciljanih napada povećava iz godine u godinu, već je takođe prepoznala poslovne sektore koji su najčešće meta napada. Na globalnom nivou, 18 odsto organizacija vladinog i odbrambenog sektora prijavile su najmanje jedan ciljani napad u proteklih 12 meseci.\nStopa ciljanih napada u okviru vladinog i odbrambenog sektora najveća je prijavljena u ovogodišnjem istraživanju, znatno veća u odnosu na globalni prosek od 12 odsto u svim sektorima poslovanja.\nPosmatrajući podatke iz razli;itih poslovnih sektora, takođe je jasno da ciljani napadi nisu ograničeni samo na organizacije vladinog i odbrambenog sektora. Drugi segmenti poslovanja osetili su udar ciljanih napada u procentu većem od proseka, uključujući telekomunikacije (17 odsto) kao i sektor finansija i transport i logistiku – oba poslednja sektora prijavili su stopu ciljanih napada od 16 odsto u proteklih 12 meseci.\nGlobalni prosek ciljanih napada u svim sektorima poslovanja povećao se sa 9 odsto (2012–2013) na 12 odsto u 2014. godini.\nIstraživanje je sprovedeno u saradnji sa kompanijom B2B International, a rezultati su objavljeni u izveštaju 2014 IT Security Risks kompanije Kaspersky Lab. Ovaj izveštaj ističe interne i eksterne sigurnosne rizike sa kojima se preduzeća iz različitih grana industrije najčešće susreću, zajedno sa troškovima incidenta koji nastaje kao posledica nedostatka IT sigurnosti, vrste podataka koji najčešće stradaju u ovakvim napadima i drugo.\nMožda i ne iznenađuje činjenica da se, prema izveštaju, 94 odsto kompanija u poslednjih 12 meseci susrelo sa najmanje jednim incidentom vezanim za sigurnost podataka koji je bio izazvan spoljnom pretnjom, uključujući fišing-napade, DDoS napade i krađu mobilnih uređaja. U 28 odsto slučajeva, preduzeće je prijavilo gubitak osetljivih podataka.\nPovećanje učestalosti ciljanih napada, kako u obimu tako i u tipovima preduzeća koja su na meti, dešava se u momentu kada se visokoprofilni ciljani napadi otkrivaju uznemirujućim tempom. U septembru 2013. godine, kompanija Kaspersky Lab objavila je svoju analizu kampanje ciljanih napada „Icefog“, višegodišnje kampanje koja je bila usmerena na vojsku, telekomunikacije, špediciju i istraživačke organizacije u Južnoj Koreji i Japanu. U februaru 2014, kompanija Kaspersky Lab objavila je da je otkrila kampanju sajber-špijunaže „The Mask“, koja je obuhvatala žrtve iz 31 zemlje širom sveta, uključujući vlade i vladine agencije.\nIako je količina ukradenih podataka prilikom ciljanih napada manja od gubitaka koji nastaju usled napada malvera sa op[tim ciljevima, treba istaći da su malverski napadi na op[te ciljeve mnogo češći (u proseku 61 odsto preduzeća prijavilo je napad malvera u poređenju sa prosekom od 12 odsto prijavljenih ciljanih napada). Ipak, podaci koji bivaju ukradeni prilikom ciljanih napada su od mnogo veće vrednosti napadačima, i gubitak ovih izuzetno osetljivih podataka (budući planovi proizvoda, finansijski izveštaji kompanija itd.) napravio bi dugotrajniju štetu kompanijinom imidžu.\n„Ciljani napad“ tipično se sastoji od nekoliko zloćudnih komponenti koje sarađuju da premoste sigurnosne mere organizacije, da inficiraju mašine i ukradu poverljive podatke. Ovi napadi mogu da modifikuju običan malver, ili da eksploatišu specifične ranjive tačke u ciljanim organizacijama. Vodeće istraživanje kompanije Kaspersky Lab u kompjuterskoj industriji daje kompaniji jedinstveni uvid u strategije ciljanog napada, koji je doveo do stvaranja Kaspersky Endpoint Security for Business, čije specijalno dizajnirane tehnologije služe da spreče ovakve napade.\n18% organizacija iz vladinog sektora susrelo sa ciljanim napadom u proteklih 12 meseci! was last modified: August 13th, 2014 by Redakcija


SAD: Sumnjive pošiljke senatorima\nNekoliko članova američkog Kongresa dobilo je pošiljke sa sumnjivim potencijalno opasnim praškom, piše danas britanski "Gardijan", pozivajući se na izvore u Kongresu.\nIspostavilo se da prašak bezopasan, ali je zvaničnik za bezbjednost Senata Teri Gejner upozorio kongresmene da budu oprezni kada dobiju poštu sa "sumnjivim praškastim materijalom", dodajući da posebnu pažnju treba obratiti na poštu iz Portlanda u Oregonu.\nPolicija, Federalni istražni biro /FBI/ i druge specijalne službe pokrenule su istragu, rekao je Gejner.\nVeliki broj američkih medijskih organizacija primile su pisma u kojima se navodi da su "opasni materijali" upućeni i kabinetima oko 100 američkih senatora, a da je u 10 pošiljki bio smrtonosti patogen.\nList "Gardijan" navodi da su pisma poslata televizijskim novinarima Džonu Stjuartu i Stivenu Kolbertu u kojima se prijeti biološkim napadima na američke senatore.\nNajmanje tri senatora rekli su da su primili pisma sa praškastom supstancom, za koju se ispostavilo da je bezopasna, javljaju mediji. Pisma poslata novinskim kućama nisu sadržavala opasne supstance, javio je Rojters, pozivajući se na snage bezbjednosti.\nU pismima koja su potpisana sa MIB zahtijeva se okončanje "korporacijskog novca i lobiranja u američkoj politici" i poziva na nove ustavne konvencije.


Mozzartov mozaik solidarnosti - pomoć javnim kuhinjama širom BiH\nMozzartov mozaik solidarnosti – pomoć javnim kuhinjama širom BiH\nRegionalni lider u priređivanju igara na sreću do sada je donirao namirnice javnim kuhinjama u Banjaluci i Doboju, a ova humana misija će se nastaviti\nKompanija Mozzart, u sklopu svog društevno- odgovornog rada, svakodnevno pomaže građanima širom BiH. Bez obzira na to da li su u pitanju sportski klubovi ili organizacije i udruženja iz raznih oblasti, Mozzart je uvijek tu da pomogne kroz novčane ili robne donacije. Tokom epidemije virusa korona pomoć su uputili brojnim zdravstvenim i socijalnim ustanovama u cijeloj BiH. S obzirom na to da je ova kriza dovela do povećanog broja korisnika javnih kuhinja, svoju humanu misiju usmjerili su ka građanima koji tu dolaze po svoj obrok.\nUoči novogodišnjih praznika uputili su veliku donaciju javnoj kuhinji Udruženja građana “Mozaik prijateljstva”. Tada su za ovu banjalučku javnu kuhinju, u kojoj se dnevno hrani i po 700 ljudi, pripremili tonu hrane. Socijalno-ugroženim građanima donirali su osnovne prehrambene namirnice dovoljne za mjesec dana rada kuhinje. Ovakav znak podrške i prijateljstva znali su da cijene u “Mozaiku prijateljstva”.\n-Veoma smo zahvalni na ovoj donaciji, jedan obrok dnevno mnogo znači našim korisnicima, a sve to ne bi bilo moguće da nema humanih kompanija kakva je Mozzart, poručio je tada predsjednik Udruženja „Mozaik prijateljstva“, Miroslav Subašić.\nVođeni informacijom da su, zbog epidemije korone, mnogi građani ostali bez posla i da po obroke dolaze u javne kuhinje, Mozzart je svoju humanu misiju nastavio i u Doboju. Tamošnjoj Narodnoj kuhinji, koju vodi Međunarodni forum solidarnosti EMMAUS, donirali su osnovne životne namirnice za 200 korisnika.\n-Kada imamo partnera u zajednici koji prepozna potrebe ljudi koji su zaista u sve težoj situaciji, ali znaju da mogu računati bar na jedan obrok tokom dana, to im bar malo olakšava situaciju. Zato nam saradnja sa Mozzartom daje vjetar u leđa da zajedno možemo prevazići probleme i pomoći ljudima- kazala je Sabina Arnaut Jahić iz Međunarodnog fonda solidarnosti EMMAUS.\nIz Mozzarta poručuju da se svakodnevno trude da pomognu svima kojima je pomoć potrebna, a posebno socijalno-ugroženom stanovništvu.\n-Uvijek smo tu da pružimo doprinos kroz donacije, posebno kada su u pitanju osnovne potrebe naših sugrađana. Uz njih smo i tokom izazovnih perioda kao što je epidemija korone koja je dovela do povećanog broja korisnika javnih kuhinja. Trenutno pripremamo donaciju za još jednu javnu kuhinju u BiH koju ćemo uskoro realizovati- kaže rukovodilac Direkcije korporativnih poslova Mozzarta, Selma Salkanović.


Episkop Irinej upozorio Blinkena na nasilje nad Srbima\nTanjug 23. aprila 2021. 13:12\nNJUJORK – Episkop istočnoamerički Srpske pravoslavne crkve (SPC) Irinej pozvao je američkog državnog sekretara Entonija Blinkena da učini sve što je u njegovoj moći kod kosovskih vlasti da se zaustavi nasilje nad Srbima na Kosovu i Metohiji.\nIrinej je to zatražio u pismu koje je Blinkenu uputio juče povodom, kako je istakao, sve učestalijih napada na sveštenstvo, monaštvo i svetinje SPC na KiM, a pozivajucih se na izveštaj iz 2015. godine o verskim slobodama, čiji je aktuelni državni sekretar autor.\nKako je navedeno na sajtu SPC, Irinej je u pismu naveo da se nasilje nad Srbima sprovodi na etničkoj osnovi i da se vrši progon Srpske pravoslavne crkve i njenih sveštenika i monaha.\nEpiskop Irinej, čije sedište je u Njujorku, skrenuo je pažnju na „konstantno kršenje osnovnih ljudskih prava Srba u južnoj srpskoj pokrajini“.\nNaglasio je da „izveštaji o neprestanim progonima Srba na verskoj i etničkoj osnovi od strane kosovskih Albanaca posebno zabrinjavaju američke Srbe koji očekuju da ih vlasti SAD odlučno osude“.\nIzrazio je posebnu zabrinutost povodom poslednjih napada i kleveta na račun bratstva manastira Visoki Dečani i njegovog igumana Save Janjića.\nU vezi s tim, on je prosledio zvanično saopštenje episkopa raško-prizrenskog Teodosija o ugroženosti srpske duhovne i kulturne baštine na Kosovu i Metohiji.


Nebojša Bote Nikolić podneo ostavku - juGmedia\nNarodni poslanik Dragomir J. Karić zamenik predsednika Pokreta Snaga Srbije - BK, posetio je Jablanički…\nU okviru izmene programa nastave predmeta Srpski jezik i književnost u gimnazijama, komisija Zavoda za…\nNebojša Bote Nikolić podneo ostavku\nVRANJE – Direktor Direkcije za izgrdanju Nebojša Bote Nikolić podneo je ostavku, zbog kako nam je rečeno u stranci zdravstvenih problema. Sam Nikolić danas nije odgovarao na pozive novinara, ali je ovu informaciju potvrdio njegov brat i predsednik okružnog odbora SNS -a Dragan Nikolić.\n„Naša stranka je zadovoljna radom Nebojše Nikolića, ali je on zbog zdravstvenih problema odlučio da se povuče, ostaće na mestu savetnika u Direkciji, a što se tiče odluke ko će ga zameniti, odlučićemo naknadno “ , kaže Dragan Nikolić.\nKako nezvanično saznajemo jedan od najozbiljnijih kandidata za Nikolićevog zamenika je sadašnji gradski većnik Goran Đorđević.\nPohvale za podršku preduzetnicima-početnicima\nSlobodan Pejić nezadovoljan radom regionalnom RTV\nSpisak kandidata za direktora\nLESKOVAC – Komisija Skupštine grada za imenovanje direktora gradskih preduzeća sa predsednikom Zoranom Đorđevićem podelila je spisak od 61 kandidata…\nŠkola „Kosta Stamenković“ proslavila svoj dan\nUčenici i nastavnici obeležili su danas 54 godine rada Osnovne škole „Kosta Stamenković“ u Leskovcu, programom koji su posvetili svim generacijama…\nPobeda za jesenju titulu\nPuleni trenera Vučkovića iz kuršumlijskog fudbalskog kluba Kaćuša, posle bolje igre i mnogih propuštenih prilika, uspeli su da pobede vrlo dobru…\nJoš šestoro zaraženih korona virusom ...\nOd juče su u Leskovac stigli rezultati testiranja za 93…\nTiodorović: Porast broja obolelih u nar...\nPorast broja obolelih dešavaće se povremeno naredne dve…\nPSG predao listu za izbore u Nišu...\nPokret slobodnih građana u Nišu, predao je liste za lokalne…\nDušan Dojčinović na Desanka Maksimović izbačena iz školskog programa jer se ne uklapa u epohu\nSirotinja u glavu na Novi paketi pomoći za ugrožene Leskovčane, ovog puta od Fondacije „Vlade Divac“\nKarantin na Tiodorović: Porast broja obolelih u naredne dve nedelje, nema razloga za strah\nKlinton na U Leskovcu još 15 zaraženih koronom, prvi slučajevi kod Roma


Žene u Srpskoj nezaštićene od raka grlića materice: Pacijentkinje umiru, a od vakcine ni traga\nO vakcinaciji protiv raka grlića materice u Srpskoj još niko ne razmišlja, iako ova vakcina pruža efikasnu zaštitu od dva najčešća tipa virusa koji uglavnom izazivaju ovu zloćudnu bolest.\nNaime, vakcina protiv humanog papiloma virusa (HPV) efikasno štiti od tipova 16 i 18 ovog virusa, koji su odgovorni za skoro dve trećine slučajeva raka grlića materice i mnoge abnormalne rezultate PAP testa.\nZvanična statistika pokazuje da u Srpskoj godišnje u proseku bude otkriveno oko 200 novoobolelih od pomenutog karcinoma, dok bitku sa ovom zloćudnom bolešću izgubi 50 žena.\nZa razliku od Srbije u kojoj bi do kraja ove godine cepivo protiv HPV trebalo da se nađe u kalendaru preporučene vakcine, u RS ovakav scenario, po svemu sudeći, još nećemo videti.\nIz Ministarstva zdravlja i socijalne zaštite RS kratko su saopštili da vakcina protiv infekcije HPV trenutno nije u obaveznom kalendaru vakcinacije u Srpskoj.\nU Institutu za javno zdravstvo (IJZ) potvrdili su da u Srpskoj još ne postoji inicijativa za uviđenje ovog cepiva što, kako su naglasili, ne isključuje mogućnost da će nakad u budućnosti biti uvedeno.\nPodsetimo, u svetu se ova vakcina primenjuje oko deset godina, a preporučuje se da se primi u što ranijem uzrastu, najbolje pre prvog seksualnog odnosa.\nReč je o primarnoj prevenciji koja podrazumeva vakcinaciju mlađe populacije, odnosno devojčica i dečaka uzrasta od 9 do 15 godina, a cena vakcine u okruženju iznosi oko 300 evra.\nU IJZ kažu da vakcinacija ne štiti od svih tipova virusa sposobnih da izazovu rak grlića materice, ali da prvenstveno štiti od infekcija HPV-om.\n- Zato pruža nabolju zaštitu ako se obavi pre početka seksualnog života. Vakcinacija se do sada pokazala pozdanom. Ipak, vakcinacija protiv HPV smanjuje rizik pojave raka grlića materice, ali ga i ne isključuje – ističu u Službe za socijalnu medicinu i epidemiologiju u IJZ.\nHPV su izuzetno zarazni i jedini su virusi koji u organizmu ljudi i životinja mogu dovesti do nekontrolisanog tumorskog rasta, usled DNK mutacija.\nEvropski centar za kontrolu bolesti (ECDC) preporučio je pre pet godina da se sve devojčiče od 10 do 14 godina vakcinišu protiv humanog papiloma virusa. HPV vakcina se danas primenjuje u 130 zemalja sveta, uključujući 19 država Evropske unije i gotovo sve zemlje regiona.\nOd karcinoma grlića materice u sve većoj meri obolevaju mlađe žene. Nekada je među obolelima najviše bilo žena između 45 i 50 godina, dok je sada najveći procent obolelih oko 35. godine.\nNajteže bolesti pogađaju sve mlađe žene: Od KARCINOMA obolevaju i u dvadesetim\nALARMANTNO Svakih 90 minuta u Srpskoj neko OBOLI OD RAKA\nPodrška obolelima od karcinoma: Vodopad u Jajcu "obojen" u ružičasto


Ubrzati proces digitalizacije – Zvornik Danas\nNaslovna/VIJESTI/Društvo/Ubrzati proces digitalizacije\nRedakcija Send an email 8. октобра 2015\nSARAJEVO – Šef Delegacije EU u BiH Lars-Gunar Vigemark ukazao je danas u Sarajevu na važnost rada javnih emitera u BiH u obezbjeđivanju slobode izražavanja i demokratije ističući da postojanje javnih emitera ne znači da su u vlasništvu ili pod kontrolom države.\n„Tri javna emitera i svi drugi treba da djeluju nezavisno od bilo kakvih političkih stavova, uz poštovanje svih profesionalnih standarda, nezavisnosti i profesionalnosti“, rekao je Vigemark novinarima u Sarajevu pred početak konferencije posvećene radu javnih emitera u BiH.\nPrema njegovim riječima, na konferenciji će biti razgovarano i o pitanju finansiranja javnih emitera – BHRT, RTRS i FTV.\nNe želeći da prejudicira kakav bi model finansiranja mogao biti, Vigemark je istakao da koji god model bude izabran on ne bi smio da ima bilo kakvu nikakvu mogućnost političkog uticaja na rad javnih emitera.\nŠef Delegacije EU u BiH uputio je poziv političarima i predstavnicima u zakonodavnim tijelima da se ozbiljno pozabave ovim pitanjem ako BiH želi da podnese aplikaciju za članstvo u EU.\nKada je riječ o digitalizaciji javnih emitera u BiH, on je rekao da se dešava prekasno i uputio molbu svim nadležnim da ubrzaju proces digitalizacije.\nPredstavnik RAK-a Siniša Petrović istakao je da digitalizacija nije luksuz, nego globalni trend u svijetu i da BiH mora preći na digitalnu platformu.\n„Riječ je o uslovu za nastavak funkcionisanja ne samo javnih servisa nego i ostalih komercijalnih televizijskih stanica“, rekao je Petrović.\nBorka Rudić iz Udruženja BH novinari izjavila je da se tri javna emitera u BiH godinama suočavaju sa problemima – od finansijske stabilnosti, nezavisnosti, institucionalne autonomije do promjene programa.\nOna je dodala da će ovo udruženje danas zatražiti preuzimanje konkretne odgovornosti i obaveza, prije svega parlamenta, a onda lokalnih vlasti i samih javnih servisa, menadžmenta, uredništva i novinara te Regulatorne agencije za komunikacije /RAK/ za stvaranje stabilnih, profesionalnih i održivih javnih servisa.\nKonferenciju posvećenu dostizanju evropskih standarda u funkcionisanju i održivosti javnih RTV servisa u BiH organizovali su Delegacija EU i Kancelarija specijalnog predstavnika EU U BiH u saradnji sa Udruženjem BH novinari.\nNa konferenciji učestvuju predstavnici nadležnih ministarstava, parlamentarnih komisija, regulatora, uprava javnih emitera, te medijski eksperti i predstavnici medijske zajednice u BiH.\nAparati i dalje na nivou dječije inteligencije!\nProglašena epidemija zarazne bolesti u Milićima


Snabdevanje građana na teritoriji Zaječarskog okruga elementarnim potrepštinama uredno, saobraćaj otežan, putevi prohodni | TV Istok\nU poređanju sa ostatkom naše zemlje, pogotovu sa delovima istočne, jugoistočne i južne Srbije, Zaječarski okrug je prema rečima načelnika okruga Vladana Paunovića najbolje prošao kada su u pitanju snežne padavine. U protekla 24h nije došlo do nekih drastičnijih promena, budući da je svega nekoliko centimetara snega palo prethodnih sati na teritoriji okruga, prema njegovim rečima snabdevanje građana elementarnim potrepštinama je uredno.\nSaobraćaj za kamione sa prikolicom i za šlepere je zabranjen na prevoju Tresibaba, Golo brdo, Boljetinsko brdo, Popadija teritorija Majdanpeka, potom granični prelaz Vrška čuka, Crni vrh i Kalna Babin Zub. Paunović naglašava da autobuski prevoz za sada funkcioniše, bez obzira na otežan saobraćaj prema najudaljenijim Zaječarskim selim.\nPrema prognozi RHMZ narednih dana doćiće do porasta dnevnih temperatura, što će usloviti topljenje snega. Paunović podseća da otopljeni sneg usled niskih temperatura koje su karakteristične za ovaj period u godini, u kasnim popodnevnim i ranim jutarnjim satima može stvoriti poledicu koja će vozačima predstavljati dodatan problem. Upozorenje se odnosi i na moguću ledenu kišu koja je najavljena za naredni period, a koja predstavlja veliku opasnost za sve učesnike u saobraćaju.\nPrevious : Ekipe Crvenog krsta uspele su da stignu i do najugroženijih meštana u svim selima u opštini Zaječar\nNext : Prva sednica Gradskog veća u 2017.godini


Osam stranaka podržalo kandidaturu Milenka Avdalovića | Herceg Televizija Trebinje\nOsam stranaka dalo je podršku kandidatu SNSD-a za načelnika opštine Nevesinje Milenku Avdaloviću, a u srijedu, 12. avgusta, u podne i službeno će biti potpisan koalicioni sporazum o saradnji na lokalnim izborima i podršci kandidatu za načelnika.\nIz SNSD-a su naveli da će iza njihovog kandidata stati još i SP, SPS, Pokret "Volimo Srpsku", DNS, Demos, Ujedinjena Srpska i SNS.\nAktuelni načelnik i kandidat za još jedan mandat Milenko Avdalović rekao je da očekuje i veliku podršku građana Nevesinja i ubjedljivu pobjedu SNSD-a na predstojećim lokalnim izborima.\n- U ovom mandatu ispunili smo 95 odsto stvari koje smo obećali. Završili smo značajne infrastrukturne projekte, doveli vodu sa Udbine u Nevesinje, završili rekonstrukciju sportske dvorane, Doma kulture, izgradili centralno spomen-obilježje, rekonstruisali ulice Cara Dušana i Miloša Obilića, kružni tok kod opštine, uradili spojni put između regionalnog i magistralnog puta, rekonstrukciju dalekovoda Nevesinje-Gacko - rekao je Avdalović Srni.\nOn je dodao da su riješena dva velika projekta - napajanje vodom i strujom, koji su bili višedecenijski problemi Nevesinja.


Dačić: Ako neko misli da je Srbija slaba, vara se\nRTV\t27.04.2019 16:09\n"Cilj sastanka je da se razgovara o svim problemima na Balkanu, ne da se nastave pregovori Beograda i Prištine. To nije glavna tema. Svakako nećemo pristati na nove pregovore Beograda i Prištine u Briselu dok se ne ukinu takse (na srpsku robu). Srbija je čvrsta po tom pitanju i tu nema dileme. Ako neko misli da je Srbija slaba, vara se", rekao je Dačić u intervjuu za rusku TV mrežu RT.\n"Istina je da ne može da bude novih razgovora dok se ne ukinu takse. Kako bi uopšte moglo da bude? Gde se u svetu primenjuju takse od 100 odsto? To je dokaz da Priština ne želi da sarađuje s nama ekonomski. Kažu da će ukinuti tarife kada Srbija prizna Kosovo. To se neće desiti. Ukoliko ne ukinu takse, neće biti daljeg dijaloga i uvešćemo mere protiv njih", rekao je Dačić.\n"Nema potrebe uzbuđivati se u vezi s protestima...Ovde imamo situaciju gde Vučićeva stranka, moja stranka i koalicija imaju više od 60 odsto podrške, dok svi demonstranti imaju oko deset. Razlika je poprilično velika. Svi ovi protesti mogu da traju ko zna koliko dugo, ali niko ne bi trebalo da pomisli da može da dođe na demonstracije i kaže da bi Vučić trebalo da podnese ostavku. Vlast se ostvaruje i gubi isključivo na izborima", rekao je Dačić u intervjuu za RT.\n"Kada se tako nešto dogodi u našem regionu, uobičajeni osumnjičeni su zapadne zemlje", naveo je šef srpske diplomatije za RT i dodao da takvi spoljni uticaji "nisu ljubitelji vlada koje samostalno donose odluke".\n"Sve je to jedan veliki TV šou, što znači da se stvara lažna slika pa tako deluje da postoje neke demonstracije koje ugrožavaju vladu. To je daleko od stvarnosti, to su Potemkinova sela", rekao je ministar Dačić.\n1. Hrani kuće da te ujede\n2. Аха како да не - западни лакеји на власти Вучић и Дачић се боре против "западне опозиције"\n3. Možemo da imamo različito mišljenje ali izgleda da se i u komentarima slažemo ko rogovi u vreći...\n4. Drzava se vidi po bekstvu gradjana u inostranstvo


U beogradskim protestima najmanje 36 ozlijeđenih\nTokom šestosatnog protesta u središtu Beograda u srijedu navečer ozlijeđeno je najmanje 36 policajaca i demonstranata, koliko ih je evidentirala beogradska Hitna služba, a među lakše ozlijeđenima je i nekoliko novinara.\nLiječnica Hitne službe Ivana Stefanović rekla je Radio-televiziji Srbije da je ozlijeđeno 19 policajaca i 17 demonstranata, ali da "nema teških trauma".\nMinistar unutarnjih poslova Nebojša Stefanović izjavio je u srijedu kasno navečer da je ozlijeđeno 10 policajca, te da su jednom od njih u naguravanju na stubištu polomljene obje noge.\nU protestima u srijedu navečer u središtu Beograda policija je ozlijedila i nekoliko novinara, koji su se uredno legitimirali, navode srbijanski mediji.\nU protestima dan ranije, u utorak navečer, u sukobima demonstranata i policije u središtu Beograda ozlijeđeno je 43 policajca i 17 demonstranata, spaljeno je pet policijskih vozila, a 23 osobe su uhapšene.\nNa ulicama je u četvrtak tokom prijepodneva uobičajena situacija, a djelatnici komunalnih službi otklanjaju posljedice sinoćnjih sukoba i popravljaju oštećenja na komunalnoj mreži.\nPokrenut prekršajni i kazneni postupak protiv 25 osoba\nVezano uz proteste posljednje dvije večeri Više javno tužiteljstvo u Beogradu saopćilo je u četvrtak da je sada prekršajno i kazneno procesuirano 25 osoba, među kojima je "više njih zbog sumnje da su počinili kaznena djela izazivanje opće opasnosti i nasilničko ponašanje".\nTužiteljstvo u priopćenju napominje kako ti podaci "nisu konačni" jer je u toku identificiranje i drugih osumnjičenih i za kaznena djela i za prekršaje protiv javnog reda i mira.\nU tom tužiteljstvu danas se očekuje saslušanje nekoliko osumnjičenih za kaznena djela počinjena tokom protesta u središtu Beograda, a započeti su i prekršajni postupci, ali nije precizirano o koliko je slučajeva riječ.\nVučić otputovao u Pariz\nProtesti u centru Beograda počeli su u utorak navečer mirno, potaknuti najavom srbijanskog predsjednika o ponovnom uvođenju policijskog sata zbog pogoršane epidemiološke situacije, a prerasli su u sukobe nakon što je jedna skupina demonstranata nasilno ušla u predvorje zgrade srbijanske skupštine.\nU srijedu su, uoči protesta, oko Skupštine, ureda predsjednika Republike i javnih zgrada u središtu srbijanske prijestolnice bile raspoređene dodatne snage policije i žandarmerije, te jedinice s konjima i psima.\nPredsjednik Aleksandar Vučić danas je, iz aviona s puta u Pariz, na Instagramu objavio poruku da će "država pobijediti".\n"Molim sve naše ljude u Beogradu, Novom Sadu i drugim gradovima da se ne suprotstavljaju batinašima, jer to ćemo raditi mi kao država, radit ćemo i pobijedit ćemo", navodi se u Vučićevoj poruci, objavljenoj na Instagramu.\nRasprodani vlakovi i avioni, Britanci pojurili kući da izbjegnu karantenu


Salvini proglasio najvećeg neprijatelja Evrope - 08.10.2018, Sputnik Srbija\nPravi neprijatelj Evrope je šef Evropske komisije Žan Klod Junker i birokratija u Briselu, izjavio je potpredsednik italijanske Vlade Mateo Salvini. 08.10.2018, Sputnik Srbija\nevropa, vesti, italija, evropa, žan-klod junker\n19:48 08.10.2018 (Osveženo: 20:56 08.10.2018)\nPravi neprijatelj Evrope je šef Evropske komisije Žan Klod Junker i birokratija u Briselu, izjavio je potpredsednik italijanske Vlade Mateo Salvini.\n„Mi smo protiv neprijatelja Evrope — Junkera i (evropskog komesara za ekonomska i socijalna pitanja Pjera) Moskovisija“, rekao je Salvini, prenosi Blumberg.\nPo njegovim rečima, politika Brisela koja se zasniva na oštroj štednji je povećala italijanski dug i dovela do siromaštva zemlje.\nItalijanski premijer je više puta kritikovao rukovodioce EU. Prošle nedelje je izjavio da je šef Evropske komisije „uništio Evropu i Italiju“. Salvini polaže nadu na pozitivne promene planirane u maju 2019. godine na izbore u Evropskom parlamentu.


Brisel proširio sankcije zbog Krima, na listi i graditelji Krimskog mosta - Sputnjik Srbija\n18:44 01.10.2020 (osveženo 18:45 01.10.2020) Preuzmite kraći link\nEvropska unija unela je dva fizička lica i četiri kompanije, koji su učestvovali u izgradnji Krimskog mosta, na sankcioni spisak. Kako se navodi u obrazloženju, oni „podrivaju teritorijalnu celovitost, suverenitet i nezavisnost“ Kijeva.\nRadi se o Aleksandru Ganovu, generalnom direktoru „Grand servis ekspres“, kompanije koja se bavi železničkim transportom na Krim, kao i o Leonidu Riženjkinu kojeg je predsednik Rusije ove godine odlikovao za zasluge u izgradnji Krimskog mosta.\nSankcionim spiskom su sada obuhvaćene i kompanije „Lenpromtransprojekt“, „Direkcija za izgradnju železničke pruge Berkakit-Tomot-Jakutsk“, „Krimska železnica“ i Krimska prva osiguravajuća kompanija.\nOdnosi Rusije i zapadnih zemalja pogoršali su se nakon što je Krim postao deo Rusije u martu 2014. godine, nakon referenduma održanog posle državnog prevrata u Kijevu.\nZa ujedinjenje sa Rusijom glasalo je 96,77 odsto birača Republike Krim i 95,6 odsto stanovnika Sevastopolja. Ukrajina i dalje smatra Krim svojom, privremeno okupiranom teritorijom.\nsankcije, Krim, Rusija


"Zobnatica" traži vlasnika : Nadlanu.com\n"Zobnatica" traži vlasnika\nAukcija za prodaju kapitala 23 firme biće održana 4. aprila, a zainteresovani za kupovinu nekog od tih preduzeća treba da se prijave najkasnije do 27. marta.\nAgencija za privatizaciju Srbije najavila je danas da će 11. aprila na aukciji ponuditi većinski kapital poljoprivrednog preduzeća "Zobnatica" u Bačkoj Topoli, po početnoj ceni od 161 milion dinara, a zainteresovani kupci trebalo bi da prijave dostave do 3. aprila i uplate depozit od 80,5 miliona dinara.\nProdaje se 62,3 odsto vlasništva tog društva za poljoprivrednu proizvodnju i uzgoj konja, koje raspolaže s ukupno 242,5 hektara zemljišta, a od toga je 113,7 hektara građevinskog i oko 105 hektara poljoprivrednog. Osim toga, "Zobnatica" ima štalu za konje od 550 kvadratnih metara, svinjac − tovilište, prasilište, klanicu i trenč silos od oko 1.500 kvadratnih metara. Procenjena vrednost kapitala koji se prodaje je osam miliona evra, dok će kupac morati da investira bezmalo 22 miliona dinara. U ovoj firmi zaposleno je 194 radnika i od 2006. godine je pozitivno poslovala, ostvarivši dobti od oko milion dinara.\nIstog dana, na aukciji će se naći i beogradsko preduzeće "PTT Ugostiteljstvo", i to po početnoj ceni od oko 316 miliona dinara. Onaj ko kupi ovo preduzeće moraće da investira najmanje 25 miliona dinara, ali će dobiti hotele "Srebrnac" na Kopaoniku od oko 3.000 kvadratnih metara, s pravom korišćenja "Zelenkade" na Zlatiboru od oko 3.700 kvadratnih metara, pravo na korišćenje restorana "Rujno" i "Serdarov konak", takođe na Zlatiboru, i vile "Poštanski dom" u Vrnjačkoj Banji. Ova firma ima 308 zaposlenih.\nJuče je Agencija objavila javni poziv i za aukciju koja će se za prodaju kapitala 23 firme održati 4. aprila, a zainteresovani treba da se prijave najaksnije do 27. marta. Najveća početna cena na ovoj aukciji predviđena je za Radničko prihvatilište u Beogradu − 80,3 miliona dinara, uz minimalno ulaganje od 4,5 miliona dinara. Ovo preduzeće ima hotel u Ustaničkoj ulici u Beogradu. Druga po vrednosti je početna cena za "Kraguj" u Batočini, preduzeće za proizvodnju i promet proizvoda i auto-delova. Početna cena je 71,4 miliona dinara, a kupac bi trebalo da obezbedi još više novca, tačnije, oko 72,5 miliona dinara za investicije. Za "Lolu Sarlah" u Pirotu urtvrđena je početna cena od 65 miliona dinara, a kupac bi trebalo da obezbedi mnogo skromniju investiciju − samo 1,1 milion dinara. Samo milion više biće početna cena za "Poljotehnu" u Negotinu, odnosno 66 miliona, dok je investicija utvrđena na 36,8 miliona dinara. Za trgovinsko preduzeće "Zapadna Morava" u Trsteniku početna cena biće 59 miliona, a investicija 28 miliona dinara. Početna cena za leskovački "Rul" je 50,8 miliona dinara, a kupac treba da uloži još oko 18 miliona dinara. Za "HIP Razvoj i inženjering" u Pančevu početna cena je 40,9 miliona, a obavezna investicija iznosi 22,6 miliona dinara.\nNa prodaju će biti ponuđena još jedna hotelsko-ugostiteljska firma − reč je o "Ravnom" u Ćupriji, koje ima hotel "Ravno", motel "Ravanicu" i bife "Moravu", a početna cena biće 33 miliona plus investicija od oko 7,6 miliona dinara. Kupca će tražiti i beogradski "Feršped", koji ima poslovni prostor na graničnom prelazu Mokrenje, na železničkoj stanici u Kragujevcu, Lapovu i zgradu u zakupu u Nemanjinoj. Početna cena za ovu špeditersku firmu je 45,7 miliona dinara, a minimalna investicija je znatno skromnija − 7,8 miliona dinara.


Dramatično obraćanje generalnog sekretara UN-a - Kako Narod Kaže\nautor KnK 14.08.2021, 10:02 1.6k Pregleda\nPod talibanskom vlašću između 1996. i 2001. žene nisu mogle da rade, a devojčicama nije bilo dopušteno da pohađaju školu.\nGeneralni sekretar UN-a Antonio Guterres pozvao je talibane da odmah zaustave ofanzivu u Afganistanu i upozorio je da “Afganistan izmiče kontroli”.\n“Ovo je trenutak da se zaustavi ofanziva. Ovo je trenutak da se pokrenu ozbiljni pregovori. Ovo je trenutak da se izbegne produženi građanski rat ili izolacija Afganistana”, rekao je Guteres novinarima u Njujorku.\nTalibanski militanti su do petka zauzeli tri velika afganistanska grada i celi niz pokrajinskih prestonica, beležeći velike vojne uspehe poslednjih nedelja na terenu, a takođe stežu obruč oko Kabula čija je sudbina sada neizvesna.\nGuteres je pozvao sve strane da učine više kako bi zaštitili civile.\nTakođe je rekao da je “duboko uznemiren zbog prvih naznaka da talibani uvode teška ograničenja ljudskih prava u područjima koja su pod njihovom kontrolom, a posebno prava žena i novinara”.\n“Posebno su zastrašujući i srceparajući izveštaji o otimanju teško stečenih prava afganistanskim devojčicama i ženama”, rekao je.\nPod talibanskom vlašću između 1996. i 2001. žene nisu mogle da rade, a devojčicama nije bilo dopušteno da pohađaju školu. Žene su morale da pokrivaju lica i da uvek imaju pratnju muškog rođaka ako su želele da izađu iz kuće.\nUjedinjene nacije prate i procenjuju bezbednosnu situaciju u Afganistanu “iz sata u sat” i sele deo osoblja u Kabul, ali nikoga ne evakuišu iz zemlje, rekao je portparol UN-a ranije u petak.\nUN ima oko 3000 lokalnog osoblja i tristotinak međunarodnog na terenu u Afganistanu, kazao je novinarima portparol Stephane Dujarric.\nSjedinjene Države šalju oko 3000 dodatnih vojnika kako bi pomogli u evakuaciji osoblja američke ambasade, a Britanija raspoređuje oko 600 vojnika za evakuaciju svojih građana. Većina od 3000 američkih vojnika trebalo bi da dođe do kraja vikenda, saopštio je u petak Pentagon.\nDruge ambasade, uključujući ambasade Holandije, Nemačke i Norveške, kao i humanitarne organizacije saopštile su da takođe izvlače svoje ljude.\nOd početka godine gotovo 400.000 ljudi raseljeno je zbog sukoba širom Afganistana, saopštili su iz Ujedinjenih nacija. Dujarric je rekao da je 10.350 interno raseljenih osoba došlo u Kabul u razdoblju od 1. jula do 12. augusta.\nPrethodni članak SRAMNO: Gradonačelnik Cetinja pozvao mitropolita Joanikija da se ustoliči negde drugo\nSledeći članak Siniša Kovačević: “Lično sam video Velju Nevolju kod Vučića”


Optuživati čelnike Šapca da su izdajnici je dramatično opasno u situaciji u kojoj se nalazimo – Podrinske\nOptuživati čelnike Šapca da su izdajnici je dramatično opasno u situaciji u kojoj se nalazimo\nGradonačelnik Nebojša Zelenović odgovara na optužbe SNS-a zbog posete Peći\nGradonačelnik Šapca Nebojša Zelenović ocenio je da je neshvatljivo da njegovu i posetu predsednika Skupštine grada Šapca Nemanje Pajića gradu Peći predstavnici Povereništva Srpske napredne stranke u Šapcu okarakterišu kao izdaju, budući da poseta predstavlja razmenu iskustava dobre prakse u okviru projekta SEED, podrška u razvoju obrazovanja i zapošljavanja. Projekat je nastao na osnovu međudržavnog sporazuma Vlada Austrije i Srbije 2009. godine, a Grad Šabac se priključio realizaciji na konferenciji 20. aprila prošle godine, kojoj su prisustvovali državni sekretar u Ministarstvu lokalne samouprave Ivan Bošnjak, u vreme kada je sadašnja premijerka Ana Brnabić bila na čelu tog ministarstva, kao i ambasador Austrije Johanes Ajgner i predstavnici Austrijske razvojne agencije. To nije bila nikakva tajna poseta, sa svim aktima sa kojima radi Grad Šabac su upoznata sva tela u Vladi RS, svi strani partneri koji to finasiraju i ne smeju se dalje prenositi laži, klevete i neistine, poručio je Zelenović.\nPoseta u okviru projekta na osnovu međudržavnog sporazuma Srbije i Austrije\n-Ovo je projekat koji se finansira iz Vlade Austrije, a u kome učestvuje grad Šabac sa drugim partnerima. Grad Šabac je pozvan da bude deo ovog projekta kao primer dobre prakse, a učestvuju i Apatin, Kula, Surdulica i Vladičin Han i gradovi iz Albanije i sa Kosova. Nema nikakve tajne, sa projektom su upoznati i Vlade Republike Srbije i Austrije i svi ostali organi sa kojima sarađuje država Srbija u okviru Ustava i zakona. Mi smo primer ostalim opštinama da formiraju svoja partnerstva za zapošljavanje tamo gde ljudi žive. Kroz projekat SEED step 2, Šabac će dobiti priliku da razvije svoju strategiju ljudskih resursa. Mi smatramo da je to jako važno, da treba da se bavimo mladim ljudima i zapošljavanjem mladih na način na koji to zahteva današnje vreme- istakao je Zelenović, napominjući da su toj konferenciji prisustvovale i kolege iz Peći, koji su od početka uključeni u projekat.\n-Došli su da nauče od nas kako napreduje Lokalni akcioni plan zapošljavanja, da vide koliko smo novca u budžetu odvojili za zapošljavanje maldih, podršku u razvoju preduzetništva za žene. Mi smo kao grad koji ima određene rezultate bili predloženi da pokažemo šta smo uspeli da uradimo, ali i da učimo jedni od drugih. Jedan smo do retkih gradova u regionu koji ima Privredni savet i Savet za zapošljavanje, koji zaista radi. To nije lako, teško je uspostaviti ta partnerstva u lokalnim samoupravama, ali smo mi pokazali da je to moguće i sad možemo to da pokažemo svim našim prijateljima koji žele od nas da uče. Istovremeno, želimo da učimo šta su dostignuća ostalih gradova i opština, pa posećujemo Slavonski brod u Hrvatskoj, Bijeljinu, posetili smo i Peć, Estoniju i Finsku, sarađujemo sa svima koji žele saradnju, uz ideju da omogućimo bolji život i priliku da se mladi zaposle- povukao je gradonačelnik.\nOn je naveo da je poziv za posetu stigao od gradonačelnika Peći Gazmenda Muhadžerija, koji je pobedio na neposrednim lokalnim izborima, na kojima su učestvovali i predstavnici SNS-a. Pohvalio je odličan trening centar za mlade ljude u Peći, po uzoru na koji će biti otvoren šabački. Negirao je optužbe da su prilikom posete potpisivani bilo kakvi dokumenti.\n-Naišli smo na divno gostoprimstvo, ljudi su bili krajnje korektni, ponašali se kao dobri domaćini, zajedno smo posetili Pećku patrijaršiju, mitropoliju, osnovnu i srednju školu, mesnu zajednicu i radio u Goraždevcu. Sva ova mesta se finansiraju iz budžeta grada Peći, tamo se dešava život i to je ono što mi snažno podržavamo. Laž je da smo nešto tamo potpisali, da smo razmenjivali neke dokumente. To se nije desilo i to je još jedna u nizu laži koje plasira SNS, odnosno nesposobnjakovići u njihovim redovima u Šapcu, koji šest godina pokušavaju da blate ovaj grad, optužbama da smo propali, a u stvari smo primer dobre prakse. To je jedna od laži koje verujem da neće prestati, jer SNS u Šapcu nema nikakvu politiku, a laži, uvrede i klevete nikad nisu bili dobra politika i ne mogu bilo kome šta dobro da donesu. Ne mogu da pomirim s tim da mene i predsednika Skupštine Nemanju Pajića optuže da smo izdajnici, to je dramatično opasna stvar u situciji u kojoj se nalazimo. Strašno je da režimski mediji kao što su Pink, Informer i Alo prenose lažne vesti i da predstavnici naših građana u parlamentu Republike Srbije na takav način vređaju ljude koji žive u Peći ili bilo gde drugde, kao i legitimno izabrane ljude na lokalnim izborima. Taj nivo komunikacije je ispod svake granice ukusa i pristojnog ponašanja- naveo je Zelenović.\nSNS podržao izbore, a sad ne priznaje legitimno izabrane predstavnike vlasti\nReagujući na optužbe SNS-a da je sastanak organizovan pod okriljem zastave države Kosovo, on je napomenuo da je sastanak održan u Skupštini grada i gradonačelnika Peći.\n-Jako mi je žao što ti ljudi predstavljaju građane Šapca u parlamentu, jer mislim da građani Šapca to nisu zaslužili, zaslužuju mnogo više, a ne vidim da će to da se desi sa ovim ljudima i temama kojima se oni bave. Optužiti ljude iz Šapca gradonačelnika i predsednika Skupštine da su izdali jednu državu zato što su otišli u goste u prijateljski grad, ne znam kako da opišem tu pojavu. Sastanak smo obavili u Skupštini grada i gradonačelnika Peći. Podsetiću da su to legitimno izabrani predstavnici na lokalnim izborima na Kosovu, na istim onim izborima na kojima su učestvovali Srbi na Kosovu. Srbi su tvorili te organe, a na izbore ih je pozao predsednik Aleksandar Vučič i to objavio kao veliki uspeh Vlade i njega samog. Tamo su napravljeni organi, Srbi su učestvovali na izborima, tamo postoji parlament, Vlada RS toj Vladi daje podršku, Srpska lista koja predstavlja SNS na Kosovu. Tu je sve jasno- podsetio je Zelenović.\nOn je najavio da će po uzoru na Šabac i podršku poljoprivrednicima u proizvodnji jagode i grad Peć pružiti finansijsku podršku, a Šabac smernice, našim ljudima koji u Goraždevcu žele da se bave tom proizvodnjom. To je način da ljudi ostanu tamo da žive, da im se stvore uslovi da zarađuju od svog posla, kao poljopriverdnici u Mačvi i Pocerini. Želim da verujem da je bolji život tih ljudi cilj Vlade Republike Srbije, zaključio je Zelenović.


Razrada ključnih pitanja u okviru komorskog sistema na 9. Sednici Skupštine RPK Novi Sad – Покрајински секретаријат за привреду и туризам\nDeveta po redu Sednica Skupštine Regionalne privredne komore Novi Sad, održana je danas u prostorijama Komore. Sednici su prisustvovali potpredsednik Pokrajinske vlade i pokrajinski sekretar za privredu i turizam, Ivan Đoković, predsednik Privredne komore Srbije, Marko Čadež, član Gradskog veća za privredu, Milorad Radojević, predsednik RPK Novi Sad, prof. dr Dragan Lukač i članovi Skuštine.\nKljučno pitanje koje je razmatrano na današnjoj Sednici posvećeno je donošenju odluke o pripajanju regionalnih privrednih komora Privrednoj komori Srbije.\nPozivajući se na značaj ove teme, predsednik Privredne komore Srbije, Marko Čadež, je istakao da je do sada bio slučaj da su regionalne privredne komore funkcionisale zasebno, imajući svoje programe, aktivnosti i usluge, ali da je najznačajnije šta učesnici u oblasti privrede traže i šta je privredi potrebno, u okviru jedinstvenog funkcionalnog sistema. ,,Pripajanjem privrednih komora Privrednoj komori Srbije uspostavlja se jedan uzoran sistem, koji će pružati usluge i biti servis privrednicima, zbog kojih i postojimo. U pogledu pravnog subjektiviteta, smanjuje se broj regionalnih privrednih komora, ali ukoliko se ovo pitanje posmatra sa aspekta funkcionalnosti, to nije slučaj. Neophodno je uvažavati potrebe privrednika, a uz to je potrebno posavetovati se sa privredom. Sam sistem je unapređen u pogledu servisiranja, pružanja novih usluga privredi u svakom delu zemlje“, dodao je Čadež.\nObraćajući se prisutnima, domaćin, predsednik RPK Novi Sad, Dragan Lukač, naveo je da je RPK Novi Sad ispunila sve uslove i kriterijume neophodne za pripajanje Privrednoj komori Srbije. ,,Od januara 2017. godine, Regionalna privredna komora Novi Sad će biti u sastavu privredne komore Srbije. RPK Novi Sad ima dugu tradiciju uspešnog poslovanja. Osnovana od strane Pokrajinskog izvršnog veća, postoji od 1975. godine. S obzirom da se osim promene statusa u okviru Komore Novi Sad ništa drugo suštinski ne menja, nastaviće se sa obavljanjem zakonske uloge, koja je neophodna da privrednici što uspešnije funkcionišu“, rekao je Lukač.\nDa Pokrajinska vlada i Pokrajinski sekretarijat za privredu i turizam podržavaju razmatranje današnje ključne teme, potvrdio je potpredsednik Ivan Đoković, rekavši da taj proces predstavlja neophodnost i logičan sled događaja, a samo uspostavljanje novog sistema jeste deo modernih tekovina pravnog poretka razvijenih zemalja u EU, kojima se teži. ,,Značajna je činjenica što su Pokrajinska vlada i Sekretarijat uspostavili kvalitetne odnose sa Privrednom komorom Srbije i regionalnim privrednim komorama u AP Vojvodini, pri čemu su uspostavljeni redovni sastanci gde bi operativno rešavali probleme sa kojima se privrednici susreću. Pored toga, cilj Sekretarijata je da se uključe komore i objedine njihovi stavovi u okviru koncipiranja programa, mera i podsticaja u domenu preduzetništva“, rekao je Đoković, dodavši da jedinstvo komorskog sistema može doprineti ostvarenju ciljeva, tačnije da se jedinstveno iskaže stav privrede i dostigne ono čemu privrednici teže.


Ekološka toplana na biomasu obložena drvetom - Gradjevinarstvo.rs\nEkološka toplana na biomasu obložena drvetom\n„Vatrena kuća“ je kocka sa stranama od 8 metara projektovana od strane italijanskog arhitekte Mateoa Tuna (Matteo Thun) za nemačku kompaniju Ecolohe. Zgrada je izgrađena od lokalnih materijala uz pomoć lokalnih radnika, što pored samih karakteristika objekta pomaže u smanjenju ekološkog uticaja ove toplane na bio masu (biomasseheizhaus).\nFasada ove toplane je prekrivena šindrom napravljenom od ariš drveta - vrste drveta koje obilato raste u podneblju grada Bad Ajblinga u Bavarskoj. Forma objekta, posebno krov, donekle podseća na San Vito crkvu koja se nalazi u italijanskoj regiji Adiđe.\nPostrojenje za grejanje vode uz pomoć biomase je ugljenično neutralno i ne proizvodi ni malo otpada pri radu. Poseduje kotao na pelet od 500kW, dok filter na izduvnom otvoru smanjuje zagađenje česticama.\nProjekat je deo masterplana transformacije bivše američke vojne baze od 100 hektara u Bad Ajblingu u naselje za više od 700 porodica. Toplana, prigodno nazvana „Vatrena kuća“ (Fire House) će grejati naselje uz pomoć dodatnog kotla na gas u toku zimskih meseci, i solarne elektrane u toku letnjih meseci.\nNekoliko univerziteta i instituta prate rad toplane radi izučavanja sistema upravljanja i optimizacije toplana na biomasu.\nKotlovi koji nisu namenjeni za kuće Izgradnja zgrada, drugih objekata ili njihovih delova Projektovanje


Uhapšen zbog krijumčarenja ljudi - Centar za zaštitu i pomoć tražiocima azila / Asylum Protection Center\nDatum kreiranja 11 Februar 2014\nIZVOR: B 92 11. februar 2014.\nPolicijska uprava u Kragujevcu saopštila je da je 11.februara 2014. godine u Arandjelovcu uhapšen A.M. (28) iz Vrnajčke Banje zbog sumnje da je izvršio krivično delo krijumčarenja ljudi.\nKako je navedeno u saopštenju, A.M. je uhapšen kada je policija u Aranđelovcu zaustavila automobil "mercedes" u kome se nalazilo pet stranih državljana, starosti od 20 do 30 godina, od kojih su četvorica iz Eritreje i jedan iz Somalije.\n"Postoje osnovi sumnje da je A.M. za 100 evra i plaćene troškove potrošenog goriva, od strane, za sada nepoznate osobe, bio angažovan da petoricu emigranata, koji su ilegalno ušli iz Makedonije, iz Bujanovca preveze preko teritorije Republike Srbije", navedeno je u saopštenju.\nLanac krijumčarenja ljudima, koji su preko teritorije Srbije pokušali da se domognu neke od zemalja zapadne Evrope, presekli su pripadnici policijske stanice u Aranđelovcu.\nA.M. će 12. februara 2014. godine, uz krivičnu prijavu, biti sproveden zameniku osnovnog javnog tužioca u Aranđelovcu, a protiv petorice stranih državljana biće pokrenut prekršajni postupak zbog nedozvoljenog ulaska na teritoriju Srbije, posle čijeg sprovođenja će biti preduzete mere predviđene Zakonom o strancima.\nKo je na mreži: 1111 gostiju i nema prijavljenih članova\nVi ste ovde: Vesti Uhapšen zbog krijumčarenja ljudi


Sud oduzeo odštetu porodicama poginulih u NATO bombardovanju na Murini – Borba\nCrnogorsko pravosuđe poznato je po sramnim presudama, a dokaz je i pravosnažna odluka Vrhovnog suda da se oduzme odšteta porodicama žrtava NATO agresije u Murinu.\nNATO avijacija je 30. aprila 1999. godine, bez ikakve objave i objašnjenja sa desetak projektila bombardovala most na Limu u samom centru naselja. Stradali su civili koji ni na koji način nijesu učestvovali u ratnim dejstvima, među njima dvije djevojčice i jedan dječak.\nMeđutim, crnogorski sudovi se, očigledno, drže NATO standarda, pa su tako presudili da porodice žrtava nemaju pravo na odštetu, iako je ranije bila donijeta suprotna odluka.\nTo znači da će oštećeni morati da vrate novac koji im je država isplatila na ime duševnih bolova koje trpe zbog gubitka članova porodica.\nPodsjećamo, prvostepenom presudom, koju je potvrdio Viši sud, porodice su prvobitno dobile naknadu. Nakon toga je uslijedila revizija po kojoj je Vrhovni sud preinačio presudu i tužbu odbio kao neosnovanu zbog zastare. Tuženi u ovom predmetu su bili država Crna Gora, MUP, Ministarstvo odbrane i Uprava policije.\nRadilo se o prvoj presudi po tužbama kojom je porodici pokojnog Manojla Komatine na ime duševnih bolova za pet članova porodice dosuđen ukupan novčani iznos od 69 000 evra, uz pripadajuće troškove postupka.\nMeđutim, zastupnici tužene Crne Gore i njenih tužbom označenih državnih organa, i to zaštitnik imovinsko-pravnih interesa i Odsjek za imovinskopravne poslove Ministarsta odbrane, izjavili su žalbe na presudu, pa se na kraju rješavalo po reviziji.\nVrhovni sud je donoseći ovakvu odluku unaprijed osujetio namjeru ostalih porodica čiji su najbliži članovi, među kojima i djeca, žrtve zločinau Murinu, da tuže državu i dobiju naknade.


Radojičić: Federacija BiH i dalje opstruiše niz odluka Radojičić: Federacija BiH i dalje opstruiše niz odluka\nRadojičić: Federacija BiH i dalje opstruiše niz odluka\nObjavljeno: 19. 3. 2012 u 17:13h\nPredsjednik Narodne skupštine Republike Srpske Igor Radojičić izjavio je da Federacija BiH i dalje opstruiše niz odluka, kako Ustavnog suda BiH, tako i Evropskog suda za ljudska prava u Strazburu, kada je riječ o priznavanju prava na penziju penzionerima iz RS koji su je zaradili u Federaciji.\n“Federacija nije generalno provodila odluke, već su pokušali samo pojedinačno na licima koja su to poimenično dobila. Sada ima pokušaja da se nekim poluzakonskim projektima samo nekima dozvoli prelazak na Fond PIO/MIO Federacije BiH ukoliko žive na prostoru Federacije BiH”, rekao je Radojičić danas novinarima u Mrkonjić Gradu.\nKomentarišući činjenicu da Federacija još nije provela presudu Evropskog suda za ljudska prava u Strazburu, kojom je naloženo da prizna pravo na penziju za 35 000 penzionera iz Srpske koji su penziju zaradili u tom entitetu, Radojičić je rekao da ovakvo ponašanje Federacije nema veze sa presudom Evropskog suda za ljudska prava.\n“Jer, ako ste zaradili negdje penziju imate je pravo primati bez obzira gdje sada živite u svijetu”, rekao je Radojičić.\nOn je naveo da Federacija, osim ove, izbjegava provođenje i niza drugih presuda, napominjući da je Ustavni sud Federacije BiH presudio da su dva ministarstva Federacije neustavna, ali još postoje.


Zbog nemarnosti pojedinih sugrađana juče je u Zmaj Jovinoj ulici zapaljen kontejner za odlaganje ambalažnog otpada, saopštava JKP Šumadija.\nVatra je vrlo brzo zahvatila kompletan sadržaj posude i u potpunosti uništila kontejner. Ekipe vatrogasne jedinice odazvale su se po pozivu i vrlo brzo ugasile plamen, tako da se požar nije proširio na okolinu, stoji u saopštenju.\nOvo gradsko preduzeće apeluje da sugrađani budu obazrivi prilikom odlaganja zapaljivog otpada (žara, neohlađenog pepela, opušaka cigareta...) jer su to najčešći uzročnici požara.\nZbog nesmotrenosti, u Srbiji se godišnje uništi oko 2.000 kontejnera tokom grejne sezone, saznajemo iz JKP.\nPored materijalne štete, gust dim dodatno utiče i na zagađenje vazduha.\nZa ’resetovanje’ zaštite prirode: identifikacija svih zagađivača, uzurpatora zaštite životne sredine, rigorozna kaznena politika, osnaživanje inspekcije, životvoran dijalog sa lokalnim stanovništvom


Vanja Panajotova (Vanya Panayotova) je imenovana za novu generalnu direktorku L'Oréal-a za tržišta Adria-Balkan regiona, uključujući i Srbiju. Ona je početkom marta zamenila Brigitu Štreler (Brigitte Streller), koja je preuzela nove dužnosti u L'Oréal Grupi nakon 15 godina uspešnog rukovođenja ovim regionom.\nVanja Panajotova je i generalna direktorka L'Oréal-a u Rumuniji i njene odgovornosti su se ovim imenovanjem proširile na zemlje Adria-Balkan regiona, odnosno Srbiju, Sloveniju, Hrvatsku, Bosnu i Hercegovinu, Bugarsku i izvozna tržišta.\nVanja ima bugarsko državljanstvo i bogato dvadesetogodišnje radno iskustvo u sektoru robe široke potrošnje, kao i impresivnu karijeru u vođenju međunarodnih kompanija i velikih preduzeća. Karijeru je započela u kompaniji Procter & Gamble, a zatim prešla u Mondelez International, gde je napredovala radeći na tržištima istočne Evrope, Afrike i Bliskog istoka. U Rumuniju je došla 2017. kao generalna direktorka kompanije Orbico, a 2018. pridružila se L'Oréal Grupi na poziciji generalne direktorke L’Oréal Rumunije. Sa dokazanim uspehom u biznisu i izuzetnim poznavanjem država u ovom regionu, Vanja povezivanjem najboljih praksi doprinosi daljem uspehu i rastu tržišnog udela L’Oréal-a u svim državama za koje je sada zadužena.\nBrigite Štreler je nastavila svoju uspešnu karijeru kao generalna direktorka L'Oréal-a za tržišta Češke, Mađarske i Slovačke. Imenovana za generalnu direktorku za tržišta Balkana 2004. godine, Brigite je postavila L’Oréal-ove filijale u Srbiji i Bugarskoj, a potom 2010. preuzela i upravljanje kompanijom u Adria regionu koji obuhvata Hrvatsku, Sloveniju, Bosnu i Hercegovinu i izvozna tržišta. Tokom proteklih 15 godina uspešnog rukovođenja, pozicionirala je L'Oréal kao neprikosnovenog lidera u industriji lepote u ovom regionu.\nProces primopredaje dužnosti između Brigite Štreler i Vanje Panajotove je stupio na snagu 1. marta 2020.


Javni poziv startap kompanijama koje su osnovane u Republici Srbiji i/ili koje posluju u Republici Srbiji da se jave Narodnoj banci Srbije radi uspostavljanja registra startap kompanija\nOsnovni cilj Narodne banke Srbije, kao centralne banke Republike Srbije, jeste očuvanje monetarne i finansijske stabilnosti u državi. Pored aktivnosti usmerenih ka ostvarenju svog osnovnog cilja, Narodna banka Srbije obavlja i brojne druge aktivnosti u ulozi katalizatora tehnoloških promena na tržištu finansijskih usluga. U prethodnom periodu, Narodna banka Srbije je sprovela značajne normativne reforme i preduzela brojne aktivnosti kako bi sa aspekta svojih nadležnosti omogućila privrednim subjektima uslove za lakše i jednostavnije poslovanje u Republici Srbiji. Narodna banka Srbije ulaže znatan napor kako bi podržala domaći startap ekosistem i razvoj inovativnih tehnologija.\nS tim u vezi, ovom prilikom pozivamo sve startap kompanije koje su osnovane u Republici Srbiji i/ili koje posluju u Republici Srbiji, nezavisno od oblasti kojom se bave, da se jave Narodnoj banci Srbije kako bi bio oformljen registar startap kompanija.\nRegistar startap kompanija omogućio bi da se na jednom mestu prikupe informacije o startap ekosistemu u Republici Srbiji, a sva zainteresovana lica bi na brz i jednostavan način – samo jednim klikom, dobila informaciju o kompanijama koje posluju u određenoj oblasti.\nZainteresovane kompanije mogu inicijalno potrebne podatke dostaviti Narodnoj banci Srbije na imejl-adresu: platni.sistem@nbs.rs. U imejlu je potrebno navesti naziv kompanije, godinu i mesto osnivanja, oblast poslovanja, broj zaposlenih, tržišta na kojima je kompanija prisutna i podatke o kontaktu. Naglašavamo da poziv važi za sve startap kompanije, iz svih grana privredne delatnosti. Takođe, naglašavamo da kompanije koje se po osnovu prijave budu našle u ovom registru neće imati bilo kakve dodatne obaveze, kao i da je cilj prikupljanja podataka uspostavljanje informativnog pregleda kompanija koje čine startap ekosistem. Pretragom ovog registra potencijalni korisnici usluga startap kompanija, investitori, istraživači i drugi moći će lako i jednostavno da nađu podatke o startap ekosistemu u našoj zemlji. Zahvaljujući dostupnosti informacija o kompanijama koje posluju u određenoj oblasti, biće olakšane dalje aktivnosti institucija koje žele da sarađuju s domaćim startap kompanijama. Takođe, dobijeni podaci biće od značaja Narodnoj banci Srbije za dalji razvoj registra u vidu platforme za razmenu i pružanje informacija i javnosti i samim startap kompanijama. Na osnovu detaljne analize prikupljenih podataka o startap kompanijama Narodna banka Srbije biće u prilici da još efikasnije formuliše predloge mera za stvaranje povoljnije poslovne klime za pravna lica i preduzetnike.\nZa sve dodatne informacije možete se obratiti Narodnoj banci Srbije putem imejla: platni.sistem@nbs.rs.


Datum objave: 08.11.2019 10:20 | Autor: uc\nOvo je prva pilot validaciona misija koja je urađena u skladu sa konačnim tekstom Odluke o uspostavljanju validacione procedure za međusobno priznavanje AEO programa za sigurnost i zaštitu, koju će CEFTA ugovorne strane usvojiti u decembru ove godine. Uprava carina je validacionoj misiji predstavila AEO Program koji je uspostavila na osnovu međunarodno priznatih standarda.\nKoncept ovlašćenog privrednog subjekta zasniva se na partnerstvu između carinske službe i privrednih subjekata koje je uvela Svjetska carinska organizacija. Privredni subjekti koji ispunjavaju široki spektar kriterijuma, na dobrovoljnoj osnovi treba da blisko sarađuju sa carinskom službom kako bi ostvarili zajednički cilj - sigurnost lanca snabdijevanja. To podrazumijeva da odnos između carinske službe i AEO treba da se zasniva na načelima transparentnosti, ispravnosti, korektnosti i odgovornosti.


Tanjug 15. maja 2021. 08:18\nDETROIT – Košarkaški Denvera pobedili su noćas Detroit 104:91, a Nikola Jokić pružio je još jednu vrhunsku partiju kojom je dokazao da bi ove sezone morao da bude proglašen za MVP-ja.\nSrpski centar ostvario je 58. tripl-dabl u karijeri, 16. u sezoni, zabeleživši 20 poena (11-7 šut iz igre), 15 skokova i 11 asistencija. Njegov učinak još više dobija na značaju ako se u obzir uzme podatak da je na terenu proveo samo 26 minuta i da u poslednoj četvrtini nije ulazio na parket.\nKod Nagetsa, uz Jokića, istakao se i Markus Hauard sa 20 poena, dok je Hamidu Dijalo bio najefikasniji u ekipi Pistonsa sa 18 poena.\nDalas je pobedom nad Torontom od 114:110 obezbedio učešće u plej-ofu. Porzingis je bio najbolji strelac Maveriksa sa 21 poenom, a Luka Dončić je imao tripl-dabl učinak – 20 poena, 11 asistencija i 10 skokova.\nBoban Marjanović nije igrao, a kod Reptorsa, koji su u ovom meču na raspolaganju imali samo sedmoricu košarkaša, najbolju partiju je pružio Džejlen Heris sa 31 poenom.\nJuta je savladala Oklahomu 109:93, a Aleksej Pokuševski ponovo je dobio zapaženu minutažu u ekipi Tandera. Najmlađi košarkaš u NBA ligi ove sezone je kao starter na terenu proveo 32 minuta i zabeležio je šest poena, devet skokova i po jednu asistenciju i osvojenu loptu.\nDžezere je do trijumfa predvodio hrvatski internacionalac Bojan Bogdanović sa 24 poena.\nVažnu pobedu upisao je i Golden stejt koji je bio bolji od Nju Orleansa sa 125:122. Alen Smailagić je za 20 minuta na parketu zabeležio pet poena, dva skoka i po jednu asistenciju i osvojenu loptu. U odsustvu Stefa Karija i ostalih zvezda tima zbog povreda, trijumf Voriorsima obezbedio je Džordan Pul koji je upisao 38 poena.\nBolji od ostalih u redovima Pelikansa bio je Aleksander Voker sa 30 poena.\nRasel Vestbruk je 183. tripl-dablom u karijeri dao veliki doprinos u pobedi Vašigtona nad Klivlendom od 120:105 kojom su Vizardsi obezbedili mesto u plej-inu. Vestbruk je imao učinak od 21 poena, 17 asistencija i 12 skokova.\nTrijmfom nad Orlandom od 122:97, Filadelfija je osigurala prvo mesto u Istočnoj konferenciji, a pobedi Seventisiksersa najviše je doprineo Set Kari sa 20 poena.\nRezultati: Vašington – Klivlend 120:105, Detroit – Denver 91:104, Oklahoma – Juta 93:109, Filadelfija – Orlando 122:97, Dalas – Toronto 114:110, Hjuston – L.A. Klipers, 122:115, Memfis – Sakramento 107:106, Golden Stejt – Nju Orleans 125:122.


Srpski ministri i dalje u kosovskoj vladi\nNakon hapšenja Marka Đurića i grubog ophođenja kosovskih specijalaca nad prisutnim Srbima u Mitrovačkom dvoru, Srpska lista saopštila je da napušta Vladu Kosova. Međutim, ministri iz redova Srba i dalje su deo kabineta kosovskog premijera ali, kako tvrde, samo u "tehničkom mandatu".\nTodosijević, Jevtić, Rikalo\nIpak, poslednjih dana spekuliše se da Srbi ipak ostaju u Vladi Kosova, a portparolka Donjeta Gaši rekla je da "za sada ničeg nema zvanično o njihovom konačnom napuštanju vlade".\nBlic je postavio pitanje da li su predstavnici Srpske liste, koji su krajem marta saopštili da napuštaju kabinet Ramuša Haradinaja, i dalje članovi kosovske vlade ili ne?\n“Mi smo samo ministri u tehničkom mandatu. Ne idemo u Vladu”, odgovara Ivan Todosijević, ministar za lokalnu samoupravu.\nMeđutim, na sajtu njegovog ministarstva mogu da se vide fotografije sa jednog skupa u Tirani od 21. aprila, na kojem je Todosijević bio kao ministar.\n“Da, da, bio sam tamo, ali samo u tehničkom mandate” kaže Todosijević za "Blic".\n"Tehnički mandat do izbora"\nSlično je i sa Daliborom Jevtićem, ministrom za zajednice i povratak. I na sajtu njegovog ministarstva mogu se pročitati izveštaji o njegovim sastancima sa stranim zvaničnicima i ambasadorima.\nTako je, na primer, Jevtić 6. aprila primio Metju Palmera, v. d. zamenika državnog sekretara SAD-a za evropska i evroazijska pitanja.\nU njegovom kabinetu kažu da je Jevtić i dalje ministar, ali u tehničkom mandatu. Na pitanje šta to znači i koliko će biti u tom statusu, rečeno je "dok se ne raspišu izbori, a kada će to biti, ne zavisi od njega".\n"Ministar sam dok ne usvoje naše ostavke"\nI Nenad Rikalo navodi da obavlja posao ministra u tehničkom mandatu, odnosno u ostavci. Šta to konkretno znači?\n“Ne učestvujemo na sednicama Vlade, ne donosimo političke odluke “, kaže Rikalo za "Blic".\nOn je kao ministar nedavno imao sastanak sa Gregom Delavijem, američkim ambasadorom u Prištini. Sa Delavijem i Laslom Markuzom obilazio je poljoprivrednike u opštini Junik.


Američke trupe napuštaju Avganistan pod paljbom – Prava istina o svemu\nwtrs1 · Posted on April 25, 2021\nSAD pozicioniraju više vatrene moći na Bliski Istok i u Južnu Aziju kako bi obezbedile pokrivanje za američke trupe koje se pripremaju da napuste Avganistan.\nPentagon je u petak objavio da je sekretar za odbranu Lojd Oustin naredio nosaču aviona USS Dvajt D. Ajzenhauer da ostane u regionu “određeno vreme”. Bomberi velikog dometa takođe se upućuju u region, a dva američka vazduhoplova B-52 već su na poziciji.\n“Ovo želimo učinimo sigurnim, urednim i planiranim povlačenjem”, rekao je novinarima sekretar za štampu Pentagona Džon Kirbi.\n“To znači davanje komandantu na terenu… mogućnosti da obezbedi da naše snage i naše trupe i snage naših saveznika budu zaštićene dok se izmeštaju”.\nAmerički predsednik Džo Bajden objavio je prošle nedelje da povlači otprilike 2.500 do 3.500 američkih vojnika iz Avganistana početkom 1. maja i da će povlačenje biti završeno početkom septembra.\nAmerički saveznici, koji imaju još oko 7.000 vojnika u Avganistanu pod pokroviteljstvom NATO, takođe odlaze, zajedno sa hiljadama ugovoraca u istom vremenom okviru.\nUprkos planiranom povlačenju, talibanski zvaničnici više puta su zapretili da će ciljati američke i koalicione snage ukoliko ne uspeju da napuste Avganistan do početka maja – krajnjeg roka prema sporazumu potpisanom između talibana i administracije bivšeg američkog predsednika Donalda Trampa.\n“Bilo bi glupo i nepromišljeno ne pretpostaviti da bi mogao postojati otpor talibana i njihovo suprotstavjanje povlačenju s obzirom na njihovu čvrstu retoriku”, rekao je Kirbi novinarima o prijetnjama, ostavljajući otvorenu mogućnost da mogu uslediti dodatni koraci.\n“Potpuno je moguće da će doći do privremenog povećanja nekih kopnenih snaga i sredstava, ne samo za zaštitu snaga već i za logističku i inženjersku podršku.”\nTokom brifinga u Pentagonu u četvrtak, komandant američkih snaga na Bliskom istoku i u Avganistanu, general Kenet “Frenk” Mekenzi DžejAr, izrazio je zabrinutost po pitanju sposobnosti avganistanskih snaga da zadrže talibane nakon odlaska američkih trupa. Takođe upozorio pobunjeničku grupu da u međuvremenu ne napada američke ili koalicione snage.\n“Verujem da je verovatno namera Talibana da vode vojne operacije”, rekao je Mekenzi i dodao da “nikada nisu prestajali da se bore”.\n“Savetovao bih talibane da ćemo biti spremni da se branimo”, rekao je.\nSAD takođe finalizuju svoje planove za otpremanje opreme i zaliha iz Avganistana, od kojih će veći deo biti prebačen iz zemlje.\nAli Ministarstvo odbrane je reklo da se neće sve vratiti kući.\n“Nešto će biti pregledano, očišćeno i raspoređeno negde drugde u regionu. Nešto će biti dostavljeno našim avganistanskim partnerima, ako to ima smisla”, rekao je novinarima u Pentagonu Kirbi. “A nešto će biti uništeno”.


Vlada Kosova: "Divlja kampanja Srbije kriva za rezultat glasanja u Interpolu" - Politika - Dnevni list Danas\nPočetna » Politika » Vlada Kosova: „Divlja kampanja Srbije kriva za rezultat glasanja u Interpolu“\nVlada Kosova: „Divlja kampanja Srbije kriva za rezultat glasanja u Interpolu“\nKosovska Vlada je danas saopštila da je „divlja kampanja Srbije“ glavni krivac što Kosovo danas nije primljeno u članstvo Interpola.\n8Piše: FoNet 20. novembra 2018. 14.44\nKosovska Vlada je saopšila da je „kampanja Srbije protiv učlanjenja Kosova u međunarodnu policijsku organizaciju u suprotnosti sa idejom o normalizaciji odnosa dve zemlje, tim pre što se radilo o tehničkom, a ne o političkom pitanju“, preneo je RTCG.\n„Glasanje protiv prijema Kosova u Interpol čini uslugu samo kriminalu i kriminalcima i niko ne treba da se obraduje ovoj činjenici“, stoji u saopštenju. Vlada je izrazila zahvalnost svim državama koje su glasale za prijem Kosova u Interpol i „svima onima koji su pokušali da pomognu Kosovu u ovom značajnom procesu“.\nglasanje, interpol, kosovo\n20. novembra 2018. u 17.43\nKo gubi , taj se ljuti.\n20. novembra 2018. u 17.52\nKoja „kosovska vlada“???!!!Tako nešto NE POSTOJI !!!!!\n20. novembra 2018. u 18.32\nosvesti se, oni su drzava sta god mi mislili, ili nas vodja hteo, istina je bolna ali tako je\n20. novembra 2018. u 20.07\nAko ne verujes da je Vlada Kosova u Pristini,daci i potverdi…Samo nemojte da zoboravite Pasaport,KOSOVA jeste REPUBLIKA!Hvala komsije iz Serbije!\n20. novembra 2018. u 18.50\nOvo je bitno za Srbiju, to je dokaz da bez nas ne mogu rešiti problem i samim tim mogućnost da nešto dobijemo. “Danas“ mora biti objektivan i na taj način tretirati ovu vest\n20. novembra 2018. u 19.41\nAko bilo gde postoji divljaštvo ono postoji na Kosovu i Metohiji a glavni i jedini nosioci tog divljaštva su Albanci. Tu činjenicu nisu mogle da ublaže, kako pritisci tako i dolari SAD. Nije pomoglo ni divljačko uvrtanje ruku i ušiju kao i „podmazivanje“ svetske sirotinje.Nisu pomogla obećanja u obliku one „ameručke šargarepe“. Neverovatno je sa kakvom upornošću SAD, i ostale „visokocivilizovane“ države, trpe i pokušavaju da prikriju teror koji Albanci sprovode, prvo nad Srbim,a na Kosovu i Metohiji a potom i na pojedince iz medjunarodnih organizacija koji se nalaze na Kosovu i Metohiji. Nemoguće je da taj projektovani i dobro organizovani kriminal i teror ne vide zvaničnici SAD. V.Britanije i najveći broj država EU?! Da li se radi o strahu od reakcije Albanaca ili je posredi samo lukrativna delatnost onih koji su poslati da budu nepristrasni, pa su, umesto objektivnih posmatrača i izvestilaca, pronašli lepotu u narko dolarima.\n20. novembra 2018. u 20.13\nSerbija bio je neprijatelj Albanskog Naroda i Kosova…!Smirite se,to se zna od vekovima…da Albanci nikada nisu verovalji da je Serbija ,,njegova derzava,,(sic!).Sta dalje…smirite i,pored naroda Eurpe e sveta,hajde promenite ,,stav,,ne ludskog prema Alabanskog Naroda,koji nema,bas nista nema uajdenicki kao dva naroda u tlu Balkana!Savaki na svoje…nema vise Dobar Dan….Nego:MIRËDITA!Prema toma,svaki na svoj…!!!\n20. novembra 2018. u 20.55\nVama je mesto u Maloj Aziji ili, još dalje. Čim doznate odakle ste došli, i gde su vam koreni, poslaćemo vas na vaše. Tamo možete da MIREDITATE do mile volje. Teror i divljaštvo jednom moraju da nestanu sa tla Evrope. Možete da birate Malu Aziju /ili još dalje/ ili Veliku Britaniju koja je 1912 godine napravila Albaniju sa namerom da ta država bude „Trn u peti Evrope“ odnosno, da vas Englezi mogu koristiti kao svoje pudlice kad god im se prohte.